Dah Plan Bercuti Masa PKPP Ini? Kalau Nak Tempah Hotel, Ikut 9 Langkah Ini Elak COVID-19

Untuk mendapatkan lebih banyak info tentang coronavirus di Malaysia, sila dapatkannya di sini.

Memandangkan Perintah Kawalan Pergerakan Pemulihan (PKPP) telah bermula, maka lebih banyak sektor telah dibenarkan beroperasi termasuklah hotel di Malaysia.

Semakin banyak hotel di Malaysia kini telah bersedia menyambut kedatangan pelancong tempatan untuk bercuti dalam Malaysia.

Namun, ramai juga yang menyuarakan kebimbangan,
adakah selamat untuk bercuti pada ketika ini walaupun sekadar bercuti dalam Malaysia?

Antara kerisauan utama bakal pelancong adalah persediaan hotel di Malaysia untuk menyambut kehadiran tetamu.

Di Malaysia, berikut adalah statistik semasa kes COVID-19:

[covid_19]

Adakah selamat untuk saya
check-in
 hotel di Malaysia ketika pandemik COVID-19 ini?

Mengikut panduan melancong ketika pandemik yang dikeluarkan oleh
Center for Disease Control
 (CDC),
langkah terbaik yang sepatutnya diambil pada ketika ini adalah dengan kekal duduk di rumah.

Apatah lagi jika anda sedang tidak sihat, atau mempunyai ahli keluarga yang tidak sihat, anda semestinya amat digalakkan untuk berada di rumah sahaja.

Namun, jika anda benar-benar ingin bercuti dalam Malaysia dan
check-in
 di hotel, ada beberapa perkara yang perlu diberi perhatian serius.

#1. Peluang untuk mempunyai kontak dengan individu lain

Hotel biasanya dipenuhi dengan ramai pelancong, apatah lagi dengan promosi dan diskaun yang dilakukan pasca PKPB.

Memandangkan virus COVID-19 tersebar dengan hanya titisan air di udara
, hotel-hotel penginapan boleh menjadi antara lokasi
hotspot
 untuk anda lebih mudah dijangkiti oleh virus ini.

Baca juga:

COVID-19 Makin Merebak, Ini 10 Persiapan Sebelum Raya Anda Kena Buat Dari Sekarang

Pakai Topeng Muka Dalam Kapal Terbang TINGKAT Risiko Jangkitan Virus Korona?

#2. Kakitangan
housekeeping
 hotel

Mungkin anda terfikir, anda akan selamat dengan hanya berkurung di dalam bilik hotel dan tidak mempunyai kontak langsung dengan pelancong lain di hotel.

Namun, anda mungkin tidak sedar kemungkinan agen pembawa kuman dari bilik ke bilik di hotel tersebut. Sebagai contoh, staf
housekeeping
.

Staf
housekeeping
 ini akan masuk ke setiap bilik bagi tujuan pengemasan bilik.

Cuba bayangkan jika salah satu bilik di hotel tersebut dihuni oleh mereka yang dijangkiti? Risiko untuk anda dijangkiti akan menjadi lebih tinggi.

#3. Kunci atau kad akses bilik hotel di Malaysia

Kunci atau kad akses bilik menjadi antara benda yang paling banyak disentuh atau bertukar tangan di hotel penginapan.

Sebelum anda
check-in
, mungkin telah ada ratusan individu lain yang menyentuh kunci atau kad akses tersebut.

Memandangkan
jangka hayat virus COVID-19 ini boleh bertahan agak lama di luar tubuh manusia
, tidak mustahil jika ia masih ada pada kad akses tersebut jika telah disentuh oleh individu yang dijangkiti.

Jadi, apakah langkah berjaga-jaga untuk elak COVID-19 ketika menginap hotel di Malaysia?

Jika anda tiada tempat penginapan lain dan benar-benar perlu
check-in
 hotel di Malaysia ketika bercuti, ini adalah antara perkara atau tip pencegahan jangkitan yang boleh anda praktikkan.

#1. Pakai topeng muka sepanjang melancong

Anda disarankan untuk memakai topeng muka sepanjang masa sewaktu keluar rumah
, sesuai dengan saranan Pertubuhan Kesihatan Sedunia (WHO).

Pemakaian topeng muka ini bukan hanya perlu dilakukan sewaktu mendaftar masuk ke hotel,
tetapi juga sebelum anda memulakan perjalanan percutian anda.

Artikel berkaitan:

#2. Gunakan tanda ‘
Don’t Disturb
’

Untuk mengurangkan risiko kontak dengan individu lain seperti staf
housekeeping
, elakkan mereka daripada memasuki bilik tidur anda dengan menggunakan tanda ‘
Don’t Disturb
’ yang disediakan oleh pihak hotel.

Gantungkannya di luar tombol pintu bilik anda pada waktu pagi kerana
housekeeping
 akan datang pada waktu siang untuk mengemas bilik.

#3. Bawa barangan disinfeksi anda sendiri walaupun dalam hotel di Malaysia

Anda disarankan
untuk sentiasa membawa
hand sanitizer
 ke mana sahaja anda pergi ketika bercuti dalam Malaysia
.

Selain itu, anda juga boleh membawa penyembur disinfektan untuk menyahkuman di mana-mana permukaan yang mudah terdedah kepada sentuhan.

#4. Lakukan nyahkuman pada permukaan ini

Penyahkuman perlu dilakukan pada permukaan-permukaan yang kerap disentuh, walaupun dalam bilik hotel anda.

Ini termasuklah tombol pintu di bahagian luar dan dalam, suis lampu, pili tandas, pengepam tandas, kunci dan pemegang tingkap serta alat kawalan jauh TV dan pendingin hawa.

Anda juga boleh mengelap permukaan meja dan kerusi sebelum menggunakannya.

#5. Tempah makanan secara servis bilik

Untuk mengurangkan risiko kontak dengan individu lain, elakkan makan di restoran atau kafe di dalam hotel.

Anda boleh sahaja menikmati makan malam anda dengan menempah makanan secara
room service
 yang akan dihantar ke bilik anda.

#6. Kerap cuci tangan anda

Jika anda ada menyentuh butang lif, pemegang eskalator atau pemegang pintu, segeralah mencuci tangan anda dengan meng
gunakan
air bersih dan sabun selama 20 saat.

Jika tidak berkesempatan, gunakan
hand-sanitizer yang anda bawa bersama ke mana-mana.

Kesimpulan

Tip yang dikongsikan ini adalah sebagai satu langkah berjaga-jaga tambahan untuk anda sebagai pelancong.

Kami percaya, pihak pengurusan hotel juga telah bersedia dan berusaha sedaya upaya mematuhi segala prosedur operasi standard (SOP) untuk mengurangkan jangkitan COVID-19 sewaktu menerima kedatangan pelancong yang bercuti dalam Malaysia.

[mc4wp_form id=’115319″]

Hello Health Group

tidak menyediakan nasihat perubatan, diagnosis, atau rawatan.

#HelloHealthGroup, #HelloDoktor, #HelloHealthCoronaVirus


Ehh, Lelaki Pun Boleh Dapat Kanser Payudara?

Jam menunjukkan pukul 6 pagi, dan Omar bersiap untuk mandi sebelum ke tempat kerja.
“Ketul-ketul apa ni”, bisik Omar sambil memegang-megang bahagian payudara lelaki miliknya di dalam bilik air.

“Tapi tak sakit pun. Nanti surut lah kot..”, bisiknya lagi untuk menyedapkan hatinya.

Berdasarkan situasi Omar tersebut,
 pernahkah anda terfikir jika golongan lelaki boleh mendapat risiko kanser payudara ataupun tidak?
Agak-agak apakah jawapannya? Mari kami beritahu anda.

Kekerapan kanser payudara lelaki

Ya, lelaki juga berisiko untuk mendapat kanser payudara tetapi peratusannya amatlah rendah.

Dianggarkan kurang daripada 1% kes kanser payudara berlaku dalam kalangan lelaki dan hanya seorang dalam seribu lelaki didiagnosis memiliki kanser payudara.

Walau bagaimanapun, kadar kematian akibat kanser payudara dalam kalangan lelaki adalah lebih tinggi disebabkan kesedaran yang lebih sedikit.

Mereka seringkali tidak menganggap bahawa ketulan pada bahagian payudara adalah kanser, menyebabkan mereka lewat didiagnosis dan mendapatkan rawatan.

Kanser payudara lelaki

Untuk pengetahuan anda, kedua-dua golongan lelaki dan wanita dilahirkan dengan tisu dan sel payudara.

Walaupun golongan lelaki tidak berkemampuan menghasilkan susu badan, sel dan tisu payudara golongan ini masih mampu berkembang menjadi kanser.

Pada kebiasannya, kanser payudara dalam kalangan lelaki dikesan melalui ketulan keras di bawah puting dan areola.

Kebanyakan kes kanser payudara dalam kalangan lelaki adalah
Infiltrating Ductal Carcinoma
 (IDC), iaitu sel yang berada di sekitar salur atau
ducts
mula menyerang tisu lain yang berada di sekitarnya.

Amat jarang untuk golongan lelaki didiagnosis dengan kanser payudara disebabkan oleh keradangan.

Faktor risiko kanser payudara lelaki

Terdapat beberapa faktor risiko kanser yang boleh terjadi dalam kalangan lelaki, iaitu:

Umur yang semakin meningkat

Pendedahan diri terhadap radiasi

Tahap hormon estrogen yang tinggi

Sejarah keluarga yang pernah mempunyai kanser payudara, terutamanya kanser payudara yang berkaitan dengan gen BRCA2.

Sindrom Klinefelter

Penyakit hati

Obesiti

Penyakit testikel atau pembedahan keatas testikel

Tanda dan simptom kanser payudara lelaki

Kanser payudara bagi golongan ini mempunyai simptom yang sama seperti mana kanser payudara wanita. Antara simptomnya adalah:

Kewujudan ketulan yang tidak menyakitkan

Berlakunya penebalan pada bahagian tisu payudara

Perubahan keadaan kulit yang meliputi payudara anda seperti kemerahan dan kedutan

Perubahan keadaan puting payudara

Anda perlu berjumpa dengan doktor perubatan secepat mungkin sekiranya anda mendapati sebarang perubahan atau kelainan daripada biasa yang terdapat pada payudara anda.

P
engesanan awal boleh mengurangkan risiko kematian akibat kanser ini selain meningkatkan pilihan rawatan kanser.

Jangan fikir bahawa anda adalah seorang lelaki, anda tidak mempunyai risiko untuk mendapat kanser payudara.

Selagi mana anda memiliki payudara, selagi itulah anda tetap berisiko untuk mendapat kanser ini.


Boleh Ke Guna Pelincir Semasa Mengandung? Ikut Syarat Ini!

Adakah selamat jika wanita hamil guna pelincir semasa mengandung atau ia boleh memberi kesan kepada
bayi dalam kandungan
?

Untuk mengetahui jawapannya, sila teruskan pembacaan anda.

Untuk mendapatkan lebih banyak info tentang Kehamilan, sila dapatkannya
di sini.

Selamatkah wanita hamil guna pelincir semasa mengandung?

Amnya,
melakukan seks ketika berbadan dua
 adalah selamat dan tidak membahayakan bayi – kerana dilindungi oleh
cecair amniotik
 di dalam rahim anda. Bahkan gel pelincir adalah selamat untuk digunakan
semasa mengandung
.

Ini kerana terdapat lendir tebal – dipanggil palam mukus
(mucus plug
) yang menghalang pintu masuk ke serviks. Ia berfungsi menyekat sebarang bahan termasuk pelincir dan kuman daripada ‘masuk’ kepada bayi.

Anda mungkin berasakan tidak perlu guna pelincir semasa mengandung kerana keputihan tambahan ketika kehamilan boleh menjadikan faraj cukup lembap.

Cecair tambahan itu adalah hasil daripada perubahan dalam serviks dan peningkatan hormon estrogen. Ia juga memainkan peranan untuk menghalang kuman yang boleh menjadi punca jangkitan daripada masuk ke dalam rahim.

Keperluan guna pelincir semasa mengandung

Terdapat juga wanita hamil yang mungkin ingin menggunakan pelincir semasa hamil kerana
mengalami kekeringan faraj
, dan anda mungkin salah seorang daripadanya.

Kekeringan yang dialami itu berkemungkinan kerana keadaan hormon yang sering berubah-ubah sepanjang
tempoh 9 bulan kehamilan
 termasuklah progesteron.

Walaupun mungkin tidak mengalami masalah kekeringan faraj ini, namun anda mungkin akan menyukai kelicinan tambahan daripada gel pelincir yang membantu mengurangkan geseran, menjadikan
hubungan seks semasa mengandung
 lebih selesa – untuk diri anda dan pasangan.

Jenis gel pelincir yang selamat digunakan untuk wanita hamil

Pilihan pelincir untuk wanita hamil yang terbaik dan mesra kehamilan adalah yang berasaskan air kerana ia larut dalam air.

Gel pelincir jenis ini lebih
selamat untuk anda dan bayi
 disebabkan kandungan bahan kimia yang kurang berbanding pelincir lain.

Sebagai bonus tambahan, pelincir jenis air ini memberikan rasa licin, tidak melekit dan dapat dicuci dengan mudah – terutamanya jika anda dan pasangan akan tidur sejurus selepas hubungan seks.

Anda juga boleh meminta pasangan untuk menggunakan kondom berpelincir bagi memberikan perlindungan tambahan terhadap jangkitan kelamin (STD) yang boleh menular kepada bayi.

Manfaat menggunakan gel pelincir untuk wanita hamil

Kekeringan faraj yang dialami boleh menyebabkan sensasi terbakar, sakit dan juga pendarahan ringan semasa atau selepas persetubuhan.

Ia juga boleh mendedahkan anda kepada risiko
 jangkitan saluran kencing
 dan jangkitan faraj serta kesakitan yang berlarutan selama beberapa hari selepas seks.

Guna pelincir semasa mengandung boleh membantu
meminimumkan ketidakselesaan semasa bersama
 pasangan, sekali gus mengurangkan kemungkinan mengalami kesakitan, kerengsaan dan jangkitan.

Namun untuk memastikan ia benar-benar berfungsi dengan sepatutnya, anda mungkin perlu mengaplikasikannya berulang kali kerana pelincir berasaskan air boleh diserap ke dalam kulit dan membran mukus.

Jenis pelincir perlu dielakkan oleh wanita hamil

Wanita mengandung amat disarankan untuk mengelak menggunakan pelincir yang mengandungi minyak seperti minyak bayi dan jeli petroleum.

Pelincir berasaskan minyak menyebabkan iritasi dan merosakkan kondom lateks – meningkatkan risiko mendapat jangkitan penyakit kelamin kepada anda dan bayi seperti herpes, gonorrhea, HIV dan sifilis.

Berikut adalah beberapa bahan pelincir lain yang perlu dielakkan kerana boleh menyebabkan kerengsaan dan jangkitan, seperti:

Bahan tambahan, antara gel pelincir untuk wanita hamil elakkan

Bertujuan mewujudkan kehangatan, dingin atau kesemutan – yang juga dipakai untuk meningkatkan keseronokan. Namun turut boleh memberikan kesan kuat dan menyakitkan pada tisu faraj.

Baca juga:

Berperisa

Sesetengah perisa mengandungi gula yang meningkatkan risiko
jangkitan yis
 – sesuatu yang mudah terjadi kepada wanita mengandung.

Pelincir yang mempunyai wangian

Wangian boleh mendedahkan anda kepada kerengsaan dan jangkitan.

Petrokimia

Ia adalah bahan seperti propilena glikol, benzena dan asid benzoik – boleh membunuh bakteria berfaedah dan mengubah mikrobiom faraj dan pH serta menyebabkan jangkitan.

Paraben

Antara bahan perlu dielakkan kerana menjejaskan sistem endokrin. Ia juga dikatakan meningkatkan risiko
diabetes semasa mengandung
 dan boleh mengganggu perkembangan bayi dalam kandungan.

Alergen

Pastikan menyemak senarai ramuan untuk memastikan gel pelincir tidak mengandungi bahan yang anda sensitif atau alah.

Sebelum guna pelincir semasa mengandung

Seperti dinyatakan pada awal artikel ini, seks dan gel pelincir adalah selamat untuk kehamilan. Tetapi dalam beberapa keadaan ia boleh menimbulkan komplikasi.

Pastikan anda melakukan pemeriksaan doktor jika mengalami sebarang kesakitan semasa hubungan seks, terutamanya apabila menggunakan pelincir atau mengalami
kontraksi yang menyakitkan
 dan kerap.

Orgasme boleh menyebabkan kontraksi – walau bagaimanapun ia tidak sepatutnya menyakitkan atau berterusan untuk jangka masa lama.

Hentikan persetubuhan segera jika mengesyaki air ketuban pecah. Ini kerana sebaik sahaja ia berlaku bayi tidak lagi dilindungi daripada bakteria yang memasuki faraj dan hubungan seks juga boleh menjadi punca jangkitan.

Lakukan pemeriksaan doktor jika berlaku perubahan pada cecair faraj selepas seks:

Berwarna kuning, hijau atau kelabu

Berbau busuk yang menusuk

Disertai kemerahan, kegatalan dan bengkak

Ia merupakan tanda jangkitan kuman atau masalah lain berkaitan kehamilan.

Jika terdapat sebarang keraguan atau kebimbangan mengenai keadaan diri, rujuklah doktor untuk lebih kepastian.


8 Manfaat Minyak Ikan, Bukan Hanya Baik Untuk Otak Sahaja!

Anda pasti pernah mendengar tentang kebaikan mengambil minyak ikan dalam diet pemakanan seharian, bukan?

Tetapi adakah anda benar-benar memahami apa
manfaat dan kebaikan yang boleh diperolehi daripadanya?

Artikel ini akan membantu anda untuk mengetahui dengan lebih lanjut mengenainya.

Untuk mendapatkan lebih banyak info tentang Pemakanan Sihat sila dapatkannya
di sini.

Apa itu minyak ikan?

Minyak ikan atau
fish oil
 adalah lemak atau minyak yang diekstrak daripada tisu ikan. Kebiasaannya ia dihasilkan daripada ikan berminyak seperti ikan tuna dan ikan tenggiri.

Adakalanya ia turut diperbuat daripada hati ikan, sebagai contoh, minyak hati ikan kod.

Pertubuhan Kesihatan Dunia (WHO) turut menyarankan pengambilan ikan dalam
 diet pemakanan setiap minggu.

Ini kerana asid lemak omega-3 yang terdapat pada ikan memberikan pelbagai manfaat kesihatan, ia adalah termasuk membantu melindungi dan mencegah beberapa penyakit.

Walau bagaimanapun, jika anda tidak dapat mengambil hidangan 1-2 hidangan ikan bagi setiap minggu, pengambilan supleman tambahan berasaskan minyak ikan akan dapat membantu anda untuk mendapatkan omega-3 yang mencukupi.

Kebiasaannya, 30%
fish oil
 terdiri daripada asid lemak omega-3, manakala bakinya terdiri daripada lemak lain.

Sesetengah daripadanya juga biasa mengandungi
beberapa jenis vitamin, seperti vitamin A
 dan vitamin D.

Umumnya, jenis omega-3 yang terdapat dalam mineral ini menawarkan manfaat kesihatan yang lebih baik berbanding omega-3 yang boleh ditemui dalam beberapa sumber tumbuhan.

Sumber omega-3 utama dalam
fish oil
 adalah asid eikosapentaenoic (
eicosapentaenoic acid
, EPA) dan asid docosahexaenoic (
docosahexaenoic acid
, DHA), manakala bagi omega-3 dalam sumber tumbuhan pula mengandungi asid
alpha-linolenic
 (ALA).

Walaupun ALA merupakan asid lemak penting, EPA dan DHA mempunyai lebih banyak manfaat kesihatan.

Ikan, suplemen atau tumbuhan?

Memakan ikan yang kaya dengan asid lemak omega-3 dan nutrien lain dalam diet dipercayai memberikan lebih banyak manfaat kesihatan keseluruhan secara am dan kesihatan jantung secara khususnya berbanding pengambilan suplemen.

Pilihan makanan lain selain
ikan yang turut mengandungi beberapa asid lemak omega-3
 adalah termasuk flaxseed, walnut, minyak kanola, kacang soya dan minyak soya.

Walau bagaimanapun, sama dengan suplemen, bukti manfaat kesihatan dan jantung yang lebih sihat daripada memakan makanan ini tidaklah sekuat daripada memakan ikan.

Bagi seorang individu dewasa, sekurang-kurangnya dua hidangan ikan yang kaya dengan omega-3 seminggu disyorkan.

Saiz hidangan ialah 3.5 auns (99 gram). Bagi individu wanita yang hamil atau merancang untuk hamil serta kanak-kanak harus mengehadkan jumlah ikan yang dimakan kerana mereka paling mudah terdedah kepada kesan potensi toksin dalam ikan.

Kepelbagaian manfaat kesihatan minyak ikan

#1 Jantung dan darah

Keberkesanan penggunaan minyak ikan dalam diet makanan telah diuji untuk pelbagai jenis keadaan kesihatan.

Kebiasaannya ia digunakan untuk keadaan yang berkaitan dengan sistem jantung dan darah.

Sesetengah individu menggunakannya untuk membantu menurunkan tekanan darah,
trigliserida dan tahap kolesterol.

Ia juga sering digunakan untuk mencegah penyakit jantung atau strok (angin ahmar) dan beberapa masalah berkaitan jantung seperti arteri tersumbat, sakit dada, denyutan jantung yang tidak teratur, pembedahan pintasan, kegagalan jantung, mencegah pembekuan darah dan tekanan darah tinggi selepas pemindahan jantung.

#2 Buah pinggang

Fish oil
juga digunakan untuk pelbagai masalah berkaitan dengan buah pinggang termasuk penyakit buah pinggang, kegagalan buah pinggang, dan komplikasi buah pinggang yang berkaitan dengan kencing manis,
sirosis
 (
cirrhosis
), penyakit Berger (
IgA nephropathy
), pemindahan jantung, atau penggunaan ubat yang disebut siklosporin.

#3 Otak

Ikan mungkin mendapat reputasi sebagai ‘makanan otak’ kerana sesetengah individu mengambil ikan untuk membantu mengatasi masalah kemurungan, gangguan bipolar, psikosis,
kecelaruan hiperaktif kurang daya tumpuan (ADHD)
,
penyakit Alzheimer
, gangguan penyelarasan pembangunan,
sakit kepala migrain
, epilepsi, skizofrenia dan gangguan mental.

Adakah minyak ikan bagus untuk penyakit jantung?

Jika anda bimbang tentang penyakit jantung, makan satu hingga dua hidangan ikan seminggu boleh mengurangkan risiko kematian akibat serangan jantung.

Selama bertahun-tahun, Persatuan Jantung Amerika telah mencadangkan agar setiap individu memakan ikan yang kaya dengan asid lemak omega-3 sekurang-kurangnya dua kali seminggu.

Asid lemak Omega-3 dapat mengurangkan trigliserida
, menurunkan tekanan darah, mengurangkan pembekuan darah, mengurangkan strok dan risiko kegagalan jantung dan mengurangkan degupan jantung yang tidak teratur.

Makan sekurang-kurangnya satu hingga dua hidangan ikan seminggu, terutamanya ikan yang kaya dengan asid lemak omega-3, kelihatan mengurangkan risiko penyakit jantung, terutamanya kematian jantung yang tiba-tiba.

Apa yang anda perlu tahu jika ingin beri anak suplemen omega-3?

Jika anda memutuskan untuk memberikan anak-anak anda suplemen omega-3 dalam diet mereka, berikut adalah beberapa perkara yang perlu diberikan perhatian oleh anda, antaranya adalah seperti:

 Cari suplemen yang diperbuat daripada isi ikan berbanding hati. Minyak hati ikan mungkin mengandungi toksin atau amaun vitamin A – adalah
sejenis vitamin larut lemak
 – yang  jika kandungannya terlalu banyak atau tinggi, melebihi tahap normal, yang mana ianya tidak elok untuk kanak-kanak dan boleh menyebabkan kesukaran dalam peryingkiran dari badan berbanding vitamin larut air yang mudah disingkirkan melalui air kencing. Suplemen mengandungi minyak mikroalga adalah lebih sesuai untuk golongan vegetarian.  yang terlalu banyak, yang mana ianya tidak elok untuk kanak-kanak. Suplemen mengandungi minyak mikroalga adalah lebih sesuai untuk golongan vegetarian.

 Periksa arahan dos pada label dan pastikan anda tidak beri anak melebihi dos yang disarankan. Pengambilan minyak ikan yang berlebihan boleh menyebabkan sakit perut atau cirit-birit.

 Suplemen cecair adalah yang terbaik untuk diberikan kepada anak kecil. Suplemen berbentuk kapsul boleh menyebabkan anak anda tercekik, jadi jangan berikan suplemen jenis ini kepada kanak-kanak di bawah usia tiga tahun. Suplemen jenis cecair ada dijual dalam botol dan pek kecil.

Berikan suplemen pada waktu makan
 dan mulakan dengan dos yang rendah. Anda boleh menambah dos secara berperingkat sehingga ke dos yang disarankan. Jika anak anda tidak gemar mengambil suplemen, anda boleh campurkannya di dalam susu atau jus mereka.


Benarkah 5 Mitos Ini PUNCA Tersebarnya HIV? Ayuh Bongkar Mengenainya!

Penyakit HIV adalah isu
global yang telah membunuh lebih daripada 39 juta individu. Namun, masih ada salah faham mengenainya: bagaimana ia tersebar serta punca HIV menjangkiti seseorang individu.

Artikel ini akan membantu menyingkap mitos HIV yang biasa didengari dan dipercayai.

Untuk mendapatkan lebih banyak info tentang Kesihatan Seksual, sila dapatkannya
di sini.

Punca HIV: Fakta atau auta?

#1: HIV tidak akan menjangkiti daripada tatu atau menindik badan

Jarum adalah sangat berbahaya apabila dikongsikan bersama individu yang mempunyai HIV.

Oleh itu, tatu atau menindik badan hanya selamat jika semua peralatan yang digunakan disteril dengan baik.

Sebaiknya alatan yang digunakan hanya diguna sekali dan dibuang, atau alatan tersebut perlu digunakan dengan berhati-hati.

Sebelum membuat keputusan untuk mendapatkan tatu, anda perlu mencari salun tatu yang boleh dipercayai yang menggunakan alat yang disteril dengan betul.

Satu perkara lain yang perlu anda ingat adalah darah atau cecair badan daripada individu yang mempunyai HIV, yang berada pada sebarang permukaan, turut boleh menjadi punca HIV menjangkiti diri anda.

#2: Seks oral tidak akan menyebarkan penyakit HIV

Ia adalah mitos HIV sangat tidak benar untuk seseorang individu tidak dijangkiti HIV melalui seks oral dengan individu yang mempunyai HIV.

Virus boleh tersebar melalui luka yang terbuka dan darah, sekali gus menjadi punca HIV

Jika mempunyai luka pada mulut dan melakukan seks oral dengan individu mempunyai HIV, cecair badan dari pesakit HIV boleh merebak ke mulut dan menyebabkan jangkitan HIV.

Kedua-dua individu perlu menggunakan perlindungan seperti
dental dam
 atau kondom semasa seks oral untuk mengurangkan risiko jangkitan.

#3: HIV dan AIDS sama

HIV adalah punca kepada AIDS.

Tetapi, ini tidak bermaksud individu dengan penyakit HIV akan mempunyai AIDS.

AIDS adalah peringkat akhir penyakit HIV apabila sistem imun badan telah rosak teruk dan tidak berfungsi.

Pesakit HIV mungkin tidak akan mendapat AIDS jika mendapat rawatan yang betul. Tahap HIV boleh dikekalkan untuk tidak berkembang kepada AIDS.

Baca juga:

#4: Nyamuk penyebar HIV

Nyamuk boleh menyebarkan beberapa penyakit seperti
West Nile Virus
 atau malaria, tetapi ia tidak sama dengan HIV.

Kajian mendedahkan bahawa nyamuk tidak boleh menyebarkan virus punca HIV.
Jika nyamuk boleh menyebarkan HIV, pastinya ramai individu boleh dijangkiti HIV!

Oleh itu, jika digigit nyamuk, anda tidak perlu terlalu risau. Tiada sebarang virus HIV boleh memasuki badan anda.

#5: Ciuman punca HIV

Sesetengah cecair badan, tidak akan menyebarkan virus HIV, seperti air liur, najis, air kencing dan peluh.

Dari aspek teknikal, ciuman dianggap sebagai pertukaran cecair badan. Jika hanya air liur yang bertukar, ia adalah selamat.

Tetapi, anda perlu sentiasa berhati-hati, jika terdapat luka pada bahagian mulut.

Salah faham dan stigma yang difikirkan tentang mitos HIV menjadikan ia lebih bahaya daripada penyakit itu sendiri.

Untuk melindungi diri anda dan individu di sekeliling anda, mengetahui maklumat dan info yang betul tentang HIV adalah perlu dan amat penting.


Sudah Masuk Trimester Ketiga? Syukur Tapi Ibu Kena Sentiasa Pantau 17 Simptom Ini Ya..

Apa yang perlu anda ketahui mengenai perkembangan janin trimester 3 ya? Baca artikel ini untuk lebih memahami tentang tumbesaran janin serta simptom
perubahan tubuh
 yang perlu bakal ibu perhatikan.

Untuk mendapatkan lebih banyak info tentang Kehamilan, sila dapatkannya
di sini.

Perkembangan janin trimester 3

Memasuki fasa tumbesaran janin
trimester ketiga
, si manja akan mula membuka mata, menambah berat badan dan
bersedia untuk dilahirkan
.

Peringkat ini juga rahim menjadi tempat paling sibuk.

Seperkara ingin diingatkan, segala ukuran adalah anggaran semata-mata.

Tumbesaran janin minggu ke 28 & 29 – Mata terbuka separuh dan bayi mula menendang & meregang

Pada minggu ke-28
tempoh kehamilan
, kelopak mata bayi boleh terbuka separuh dan bulu mata telah terbentuk.

Sistem saraf pusat dapat mengawal pergerakan nafas dan suhu badan.

Bayi anda sekarang dianggarkan sepanjang 250 mm dengan berat sekitar 1 kg.

Manakala pada minggu ke-29,
si manja sudah mula menendang
, meregangkan badan dan mencengkam.

Perkembangan janin trimester 3 – Rambut mula tumbuh & pertambahan berat bayi pada minggu 30 & 31

Mata
bayi dalam kandungan
 sudah dapat terbuka luas ketika berusia 30 minggu.

Rambut mereka juga berkemungkinan tumbuh pada minggu ini. Sel darah merah terbentuk di sumsum tulang bayi.

Panjang bayi juga bertambah melebihi 270 mm dengan berat 1.3 kg.

Menjelang usia 31 minggu kehamilan, sebahagian besar proses tumbesaran janin telah selesai. Kini masanya untuk mereka menambah berat lebih banyak!

Bayi belajar bernafas dan mengesan cahaya pada usia kehamilan 32 & 33

Pada minggu ke-32 kehamilan, kuku kaki bayi mula kelihatan. Rambut halus dan lembut yang menutupi kulit bayi – lanugo – mulai gugur minggu ini.

Pada perkembangan janin trimester 3,
bayi dalam kandungan
 dianggarkan seberat 1.7 kg dengan kepanjangan 280 mm.

Minggu seterusnya, anak mata si kecil akan berubah saiz sebagai tindak balas terhadap rangsangan cahaya.

Tulang mereka semakin mengeras. Namun, bahagian tengkorak masih lembut dan fleksibel.

Perkembangan janin trimester 3 – Kuku mula tumbuh & kulit bayi menjadi licin pada minggu ke 34 & 35

Kuku si kecil mula tumbuh sampai ke hujung jari ketika berusia 34 minggu.

Kepanjangan bayi pada usia ini dianggarkan sekitar 300 mm dengan berat lebih daripada 2.1 kg.

Kulit bayi akan menjadi licin pada minggu ke-35 kehamilan. Tubuh mereka semakin berisi dan lebih jelas kelihatan seperti
bayi comel.

Minggu 36 & 37, bayi semakin membesar dan posisi kepala turun ke bawah

Memasuki minggu ke-36, keadaan dalam rahim akan semakin sesak dan menyukarkan
bayi untuk menendang
.

Tapi jangan risau, ibu berkemungkinan masih berpeluang merasai pergerakan dan tendangan manja si kecil!

Menghampiri
tarikh jangkaan bersalin
, kepala bayi pada minggu ke-37 ini mula turun ke pelvis.

Sekiranya kedudukan
bayi dalam keadaan songsang,
 doktor akan cuba membantu mengatasi situasi ini.

Baca juga:

Perkembangan janin trimester 3 – Tumbuh kuku kaki dan persediaan tarikh bersalin menjelang minggu 38, 39 & 40 kehamilan

Ukur lilit kepala bayi dan perutnya pada usia kehamilan 38 minggu ini adalah hampir sama.

Kuku jari kaki juga sudah tumbuh dan kebanyakan rambut lanugo pada bayi sudah gugur semuanya.

Berat si kecil boleh mencapai sekitar 2.9 kg.

Pada minggu ke-39, dada bayi semakin menonjol. Bagi bayi lelaki, testis mula turun ke skrotum.

Lemak pada badan semakin bertambah bagi membantu mengawal suhu badan
selepas kelahiran.

Memasuki minggu akhir kehamilan, panjang bayi dianggarkan sekitar 360 mm dengan berat 3.4 kg.

Jangan bimbang jika masih tidak muncul
tanda-tanda akan bersalin.

Due date
 hanyalah anggaran untuk
menjangkakan bila kehamilan anda akan berusia 40-minggu
 dan bukannya untuk
tempoh bayi dilahirkan
.

Perubahan simptom tubuh vs tumbesaran janin

Berikut adalah antara perubahan dan gejala yang mungkin dialami oleh seorang
wanita hamil
 semasa
trimester ketiga
, merangkumi:

Peningkatan suhu badan terutamanya apabila bayi juga mengeluarkan haba lalu menyebabkan ibu menjadi panas.

Kerap kencing kerana pertambahan tekanan pada pundi kencing.

Penurunan tekanan darah apabila janin menekan saluran utama yang menjadi aliran darah keluar masuk jantung.

Mengalami bengkak kaki,
 tangan dan wajah dikenali sebagai edema kerana pertambahan simpanan cecair dalam badan ibu.

Pertumbuhan rambut pada lengan, kaki dan wajah disebabkan peningkatan rangsangan hormon folikel rambut. Tekstur rambut juga mungkin lebih kasar.

Kekejangan kaki mungkin menjadi lebih kerap.

Kontraksi Braxton-Hicks
 (kontraksi palsu) mungkin mula berlaku pada selang waktu yang tidak teratur sebagai
persediaan untuk melahirkan anak.

Tanda regangan

mula muncul di perut, payudara, paha dan punggung.

Kolostrum mungkin mengalir keluar daripada puting susu.

Masalah Kulit kering dan gatal mungkin berterusan di bahagian perut kerana kulit meregang.

Libido wanita (dorongan seksual)
 boleh menurun.

Pigmentasi kulit boleh menjadi lebih jelas iaitu tompok kulit yang gelap di wajah.

Masalah sembelit dan
pedih ulu hati
 boleh berterusan.

Peningkatan keputihan
 berwarna putih (leukorrhea) yang mungkin mengandungi lebih banyak lendir.

Sakit belakang
 mungkin berterusan dan peningkatan intensiti.

Masalah buasir
 boleh berterusan dan bertambah teruk.

Urat varikos pada kaki
 boleh berterusan dan semakin teruk.

Jika terdapat sebarang kebimbangan mengenai keadaan diri, lakukan pemeriksaan doktor untuk lebih kepastian.


18 Makanan Ini Bantu Mudahkan Penghadaman Dan Cegah Sembelit

Makanan yang sihat dan berkhasiat amat penting untuk memastikan kesihatan usus dan mencegah sembelit. Ini antara senarai makanan sihat yang harus anda amalkan!

Untuk mendapatkan lebih banyak info tentang Pemakanan Sihat, sila dapatkannya
di sini.

Makanan yang sihat untuk sistem penghadaman

Sembelit adalah keadaan di mana seseorang individu mengalami kesukaran untuk
membuang air besar
.

Pelbagai faktor seperti diet rendah serat, penuaan, dan tidak aktif secara fizikal boleh menyumbang kepada
masalah sembelit
 ini.

Walaupun terdapat ubat-ubatan untuk sembelit seperti julap, pelembut najis dan suplemen serat, namun pengambilan beberapa jenis makanan merupakan alternatif selamat dan berkesan untuk mengatasinya.

Berikut antara 18 jenis makanan sihat yang boleh membantu memudahkan
pergerakan usus
 anda
:

1. Epal, antara senarai makanan sihat

Merupakan
sumber serat baik
 yang akan melalui usus tanpa dicerna bagi membantu pembentukan najis dan menggalakkan pergerakan usus teratur.

Buah epal
 juga mengandungi serat larut disebut pektin – terkenal dengan kesan julapnya.

2. Prun

Buah ini sering digunakan
sebagai julap
 semula jadi.

Ia juga mengandungi sorbitol – sejenis gula alkohol yang kurang dihadam tubuh. Fungsinya dalam
mengurangkan sembelit
 adalah dengan menarik air ke dalam usus sekali gus merangsang pergerakan usus.

Makanan yang sihat 3. Kiwi

Kiwi mempunyai kandungan serat tinggi dan dapat merangsang pergerakan dalam
s
aluran penghadaman
 serta membantu mendorong pergerakan usus.

Buah ini juga membantu mempercepatkan masa transit usus dan memperbaiki gejala sembelit.

4. Pir

Merupakan salah satu senarai makanan sihat yang membantu
mengurangkan sembelit
 kerana tinggi kandungan serat dan sorbitol.

Pir turut
mengandungi fruktosa
, sejenis gula yang dapat diserap dalam jumlah terhad. Ia berkaitan cara tubuh memetabolisme fruktosa.

Seperti sorbitol, fruktosa yang tidak diserap bertindak
sebagai julap
 semula jadi dengan membawa air ke dalam usus.

5. Kekacang

Kebanyakan jenis kacang tinggi kandungan serat dan membantu mengekalkan kelancaran usus.

Makanan yang sihat ini juga mengandungi jumlah serat larut dan tidak larut baik – membantu mengurangkan sembelit dengan cara berbeza.

Serat larut menyerap air dan membentuk konsistensi seperti gel, melembutkan najis dan menjadikannya lebih mudah disingkirkan.

Manakala serat tidak larut melalui
saluran pencernaan
 dan memudahkan proses penghadaman.

Baca juga:

6. Buah tin

Buah tin
 adalah cara terbaik bagi memastikan pengambilan serat banyak di dalam diet, sekali gus menggalakkan pergerakan usus yang kerap.

Ini khususnya buah tin kering yang memberikan dos serat pekat.

7. Ubi keledek pilihan makanan yang sihat untuk usus

Selain memberikan pelbagai jenis vitamin dan mineral,
ubi keledek
 turut mengandungi jumlah serat yang baik bagi membantu meningkatkan kelancaran pergerakan usus.

Serat yang terdapat di dalam makanan ini kebanyakannya tidak larut dan termasuk beberapa jenis tertentu seperti selulosa, lignin dan pektin.

8. Lentil

Lentil kaya dengan serat menjadikan ia sangat baik untuk diet bagi melegakan sembelit.

Pengambilan lentil juga meningkatkan pengeluaran asid butirik – sejenis asid lemak rantai pendek yang terdapat dalam usus besar, berfungsi melancarkan pergerakan saluran penghadaman.

9. Biji Chia, antara makanan yang sihat

40% kandungan
biji chia
 adalah serat (mengikut berat) menjadikan ia antara makanan paling tinggi kandungan serat.

Secara spesifiknya,
biji chia
 adalah sumber serat larut yang baik berperanan dalam memudahkan pembuangan najis.

10. Avokado

Avokado yang enak
 dijadikan minuman atau dimakan begitu sahaja ini kaya dengan nutrien, yang boleh membantu mengatasi
masalah sembelit
.

Buah ini kaya dengan sumber serat larut dan tidak larut.

11. Roti, bijirin dan pasta gandum

Produk gandum termasuk dalam senarai makanan sihat kerana merupakan sumber serat tidak larut sangat baik – menambah berat pada najis dan mempercepatkan pengaliran bahan buangan ini untuk melalui usus.

Ia juga baik untuk
kesihatan jantung.

12. Buah beri antara pilihan makanan yang sihat

Buah beri seperti raspberi, beri hitam, beri biru atau strawberi sangat enak untuk dimakan dan kaya dengan serat.

13. Yogurt

Kebanyakan produk tenusu, termasuklah yogurt dan kefir mengandungi mikroogranisma dikenali
sebagai probiotik
 – bakteria baik yang membantu meningkatkan kesihatan usus dan melembutkan najis.

14. Brokoli

Brokoli mengandungi sulforaphane – bahan yang boleh melindungi usus dan memudahkan penghadaman.

Bahan tersebut juga membantu mencegah pertumbuhan berlebihan beberapa mikroorganisma usus yang boleh menjejaskan proses pencernaan sihat.

Makanan yang sihat untuk penghadaman #15. Buah tembikai

Walaupun tidak mengandungi banyak serat, tetapi
buah tembikai
 mempunyai 92% kandungan air yang boleh menggalakkan pergerakan usus.

Ia juga penuh nutrien dan antioksidan yang membantu melindungi sel serta vitamin A, B dan C dan likopena – berperanan melindungi diri daripada sinaran UV.

16. Oren

Selain serat, buah sitrus mengandungi flavonol disebut naringenin – berfungsi seperti julap untuk membantu merawat sembelit.

Makanan yang sihat #17. Kimchi

Makanan ini dihasilkan daripada kubis, lobak atau bawang bersama pelbagai jenis rempah.

Bahan utama yang biasa adalah kubis yang dapat menggalakkan pertumbuhan bakteria sihat dalam usus dan mengandungi serat tidak larut.

18. Bayam

Bukan sahaja kaya dengan serat, tetapi juga merupakan
sumber magnesium
 yang baik.

Bahan mineral ini membantu usus besar mengecut dan menarik air untuk menyingkirkan bahan buangan.


Betul Ke Sayur Bendi Boleh Bantu Kawal Paras Gula Darah Bagi Pesakit Diabetes?

Tahukah anda bahawa kacang bendi mempunyai khasiat yang amat baik terhadap pesakit diabetes? Bukan hanya satu, tetapi terdapat banyak khasiat kacang bendi yang mungkin kita belum tahu.
Teruskan membaca jika anda ingin tahu khasiat sayur bendi terhadap pesakit diabetes.

Khasiat kacang bendi: Adakah bendi boleh menjadi ubat untuk pesakit diabetes?

Ada yang gemar memakan bendi yang digoreng, dan ada juga yang gemar memakannya dengan cara direbus.

Apa pun cara penyediaannya, bendi telah lama dianggap sebagai antara tumbuhan yang menjadi ubat diabetes.

Ini kerana, antara khasiat kacang bendi ialah ia dapat mengawal paras gula darah dalam tubuh manusia.

Selain daripada mengawal paras gula darah, kacang bendi juga mempunyai beberapa manfaat khusus terhadap pesakit diabetes.

Berikut ialah lima khasiat sayur bendi khusus bagi penghidap diabetes.

Khasiat sayur bendi 1: Mengandungi serat yang tinggi

Sayur bendi merupakan antara jenis sayur yang tinggi dengan kandungan serat. Bagi setiap 100 gram bendi, ia mengandungi sekitar 3.6 gram serat.

Bagi penghidap diabetes, makanan yang tinggi serat sememangnya amat baik untuk diambil.

Ini kerana, makanan yang tinggi serat dapat membantu mengawal paras gula darah dengan melambatkan proses pembentukan gula dalam tubuh manusia.

Kajian ada menunjukkan, peningkatan pengambilan serat boleh mencegah gula darah daripada naik secara mendadak dalam kalangan pesakit diabetes jenis 2.

Selain itu, sayuran yang tinggi serat seperti sayur bendi ini juga boleh menurunkan risiko penyakit kardiovaskular dan buah pinggang dalam kalangan pesakit diabetes.

Khasiat kacang bendi 2: Menurunkan gula darah

Salah satu khasiat kacang bendi yang terbesar ialah ia dapat menurunkan paras gula darah dalam tubuh kita.

Oleh sebab itu, sayur bendi sering digunakan sebagai tumbuhan semula jadi dalam merawat diabetes.

S
atu kajian telah dilaksanakan terhadap tikus penghidap diabetes bagi melihat khasiat sayur bendi ini.

Hasil kajian tersebut menyatakan bahawa, pengambilan ekstrak bendi yang kaya dengan antioksidan dapat menyekat tekanan oksidatif dan kerintangan insulin.

Oleh itu, sayur bendi dapat membantu memperbaiki paras gula darah dalam kalangan pesakit diabetes.

Namun kajian ini hanya tertakluk kepada tikus sahaja. Masih banyak kajian lanjutan diperlukan bagi menguatkan manfaat sayur bendi terhadap kawalan gula darah.

Khasiat sayur bendi 3: Menurunkan kadar kolesterol dalam tubuh

Ramai yang tidak tahu bahawa antara khasiat kacang bendi adalah menurunkan paras kolesterol dalam tubuh kita.

Kandungan serat yang tinggi dalam sayur bendi sangat bermanfaat dalam menurunkan paras kolesterol yang tinggi, yang biasa dialami oleh penghidap diabetes.

Persatuan Jantung Amerika menyatakan bahawa, individu yang menghidap diabetes lebih cenderung untuk mempunyai kadar kolesterol yang lebih tinggi.

Kolesterol yang tinggi boleh memberikan kesan yang amat buruk kepada penghidap diabetes disebabkan oleh kesan negatifnya terhadap kesihatan jantung.

Khasiat kacang bendi 4: Bendi mempunyai kesan antistres

Stres boleh menjadi antara salah satu punca kepada keadaan hiperglisemia dalam kalangan pesakit diabetes.

Hiperglisemia ialah keadaan di mana paras gula darah menjadi terlalu tinggi.

Oleh itu, penghidap diabetes juga perlu mengetahui cara untuk mengawal stres yang dialami mereka bagi mengelakkan hiperglisemia.

Jangan risau kerana antara khasiat sayur bendi ialah ia memiliki kesan antistres.

Kajian ada menyatakan bahawa, ekstrak biji kacang bendi mempunyai kesan antioksidan dan juga antistres apabila ia diuji terhadap tikus makmal.

Khasiat sayur bendi 5: Mencegah keletihan

Antara manfaat lain sayur bendi ialah ia berkemampuan untuk mencegah keletihan. Ini kerana sayur bendi mempunyai sifat atau ciri anti keletihan.

Sekiranya anda menghidap diabetes dan sedang melakukan sebarang aktiviti, makanlah sayur bendi untuk mengelakkan anda menjadi terlalu letih atau penat.

Sekiranya anda kerap memakan sayur ini, anda mungkin tidak mudah untuk berasa letih ketika bersenam atau melakukan aktiviti fizikal lain.

Perhatikan perkara ini sebelum mula makan sayur bendi

Walaupun sayur bendi mempunyai pelbagai manfaat dan khasiat, ia bukanlah satu-satunya jalan atau ubat bagi merawat diabetes.

Anda tidak boleh sekali-kali meninggalkan ubat yang telah diberikan oleh doktor kerana ubat tersebut merupakan ikhtiar utama bagi penyakit diabetes anda.

Sekiranya anda ingin mula memasukkan sayur bendi dalam diet anda, bertanyalah kepada doktor terlebih dahulu.

Doktor akan memberikan cadangan pemakanan yang bersesuaian dengan keadaan semasa anda.

Anda berkemungkinan tidak digalakkan untuk memakan bendi jika anda ada mengambil ubat metformin.

Ubat metformin berfungsi mengawal paras gula darah.

Jika anda memakan bendi ketika mengambil ubat ini, dikhuatiri ia boleh menyekat penyerapan ubat tersebut ke dalam tubuh.

Kesannya, ia mungkin menyebabkan ubat tersebut tidak begitu berkesan dalam mengawal keadaan diabetes anda.


Selalu Sakit Perut Belah Kanan Bawah? 6 Penyakit Ini Mungkin Puncanya!

Sakit perut mungkin perkara biasa yang berlaku pada seseorang dan akan hilang dengan sendirinya pada tempoh tertentu dan selalunya tidak berbahaya. Walau bagaimanapun, jika anda kerap mengalami sakit perut sebelah kanan bawah, ini memerlukan pemeriksaan doktor.

Jika keadaannya tidak terkawal, ia boleh menyebabkan gangguan yang teruk dan memerlukan rawatan segera.

Sakit perut yang berlarutan atau tiba-tiba berasa tajam atau mencucuk memerlukan anda untuk menilai simptomnya.

Berikut adalah kemungkinan keadaan kesihatan yang boleh berlaku jika sakit perut.

3 jenis sakit perut

Kesakitan akut
 yang berlaku selama beberapa jam atau hari.

Kesakitan kronik
 yang berpanjangan dari minggu ke bulan. Simptom mungkin datang dan pergi.

Kesakitan berpanjangan
 yang akan menyebabkan pesakit menjadi semakin teruk tanpa rawatan lanjut.

Untuk mendapatkan lebih banyak info tentang Kesihatan, sila dapatkannya
di sini.

1. Sakit perut sebelah kanan bawah kerana sembelit

Kadang-kadang, punca sakit perut sebelah kanan bawah anda disebabkan sembelit.

Ia berlaku apabila anda mengalami kesukaran menggerakkan usus besar akibat
najis yang keras
 di dalamnya.

Apabila keadaan ini berlaku, anda mungkin berasa terbakar di bahagian atas abdomen dan juga boleh berlaku di sebelah kanan abdomen anda.

Kebiasaannya, ia akan hilang dengan sendiri, tetapi jika ia berlaku semula dalam tempoh dua minggu, segera berjumpa doktor.

2. Ulser perut

Ulser perut adalah kesakitan yang berlaku apabila lapisan perut, esofagus atau usus kecil berkembang akibat kerosakan pada lapisan disebabkan oleh asid di dalam perut.

Beberapa simptomnya termasuk
mengalami sakit perut
dan dada, mual, pedih ulu hati, muntah, keletihan, gas dan gangguan pencernaan.

3. Apendisitis

Ini adalah keadaan paling biasa dikaitkan dengan sakit perut sebelah kanan bawah. Jika apendiks anda meradang, ia menyebabkan apendisitis.

Jadi, adalah penting untuk mengetahui tanda-tanda apendisitis, kerana ia boleh menjadi sangat serius jika tidak dirawat.

Apendisitis boleh pecah
dan membawa maut. Rawatan boleh termasuk antibiotik atau
appendectomy
, iaitu pembedahan untuk membuang apendiks anda.

4. Batu karang/batu hempedu

Batu karang
berlaku apabila pundi hempedu membentuk deposit cecair pencernaan yang kecil dan keras. Deposit ini menyebabkan batu karang dan menyebabkan ketidakselesaan untuk anda.

Jika anda mempunyai batu karang dengan simptom yang disebutkan, anda mungkin terpaksa mengeluarkannya.

Jumpa doktor untuk tindakan susulan bagi rawatan batu karang anda.

5. Sakit perut sebelah kanan bawah kerana sista ovari (
ovarian cyst
)

Wanita mempunyai ovari pada setiap sisi rahim. Kadang-kadang kantung berisi cecair boleh terbentuk pada ovari. Kebanyakan sista ini sembuh dengan sendiri dan wanita tidak menyedarinya.

Walau bagaimanapun, sista boleh menjadi cukup besar untuk menyebabkan kesakitan, dan jika sista berada di ovarium kanan anda, anda akan merasakan sakit di kawasan itu.

 Jumpa doktor jika sakit itu menyerang tiba-tiba atau teruk atau jika anda mengalami demam berserta muntah.

6. Kekejangan otot

Ini mungkin berlaku akibat sesi kardio yang kuat yang mana jika anda melakukannya lebih cepat daripada biasa, yang melibatkan diafragma berfungsi lebih daripada kebiasaan.

Anda mungkin berasa kelegaan apabila meregangkan tangan di atas kepala.

Untuk mengelakkannya berlaku pada masa akan datang, panaskan tubuh dengan pergerakan dinamik untuk membantu meregangkan
sistem pernafasan anda.

Ini hanya beberapa sebab penyebab sakit di sebelah kanan perut anda.

Oleh sebab terdapat banyak risiko yang mungkin berlaku, bantuan perubatan profesional adalah satu-satunya cara terbaik untuk mengenal pasti keadaan anda.

Jumpa doktor anda untuk mendapat pelan diagnosis dan rawatan untuk membantu anda berasa lebih baik.


Pasangan Muda Yang Tengah Simpan Duit Untuk Kahwin, Cuba Buat 7 Tip Ini!

Sebenarnya,
 perkahwinan itu bukan sahaja memerlukan persediaan
 mental dan fizikal malah juga dari aspek kewangan. Jadi, pasangan muda yang bercadang untuk berkahwin kena tahu cara simpan duit dengan betul!

Kami tidak kata perkara ini mudah dan pantas kerana ia memerlukan usaha serta tekad. Jom baca artikel.

Untuk mendapatkan lebih banyak info tentang Kesihatan Mental, sila dapatkannya
di sini.

Harga sebuah perkahwinan di negara kita

Malaysia adalah antara negara yang popular dengan masyarakat berbilang kaum dan bermacam agama, adat serta budaya. Majoritinya dipelopori oleh kaum Melayu, Cina dan India.

Perkahwinan di dalam resam kaum Melayu biasa terbahagi kepada tiga tahap utama iaitu merisik, meminang dan akad nikah di mana
 ketiga-tiganya mungkin menelan kos yang besar
.

Kos ini meliputi duit hantaran, barang hantaran, cincin bagi setiap proses serta kenduri-kendara. Umumnya, perbelanjaan perkahwinan adalah sekitar 10,000 ke 20,000, kurang atau lebih.

Sama juga dengan kaum lain yang turut memerlukan perbelanjaan besar terutama buat mereka yang ingin menjalankan majlis perkahwinan atau persandingan serba meriah lagi gilang-gemilang.

Namun, harga sebuah perkahwinan itu tidak murah dan
 persediaan dari awal juga sangat penting
!

Bagaimana cara simpan duit kahwin?

Proses persiapan dan penyimpanan kos untuk perkahwinan itu memang sangat sukar. Akibatnya, tidak kurang ramai yang mula terjejas dari aspek kesihatan mental dan fizikal mereka.

Pasangan muda yang ingin berkahwin mungkin terpaksa
membuat lebih banyak pekerjaan demi menyara diri dan menyimpan duit
 sehingga menjejaskan tubuh badan masing-masing.

Tenang, kami akan cuba bantu anda dengan beberapa tip tentang cara simpan duit yang berikut:

Cara simpan duit kahwin #1. Bajet

Menurut kajian seliaan pemain industri perancang perkahwinan Wedding Wire, 74% daripada pasangan berbelanja melebihi bajet akibat kurang berwaspada dengan kemampuan.

Sebagai permulaan, anda dan pasangan perlu menyediakan sebuah lejar untuk
 mencatat serta mengira semua kos perkahwinan
 bagi memperlihatkan apa yang bakal dibelanjakan.

Langkah pertama adalah kalian perlu menyenaraikan perkara yang penting dan perlu, contohnya:

Cincin kahwin

Kad kahwin

Duit hantaran

Barang hantaran

Kenduri (khemah, dewan, jamuan dan lain-lain)

#2. Ukur baju di badan sendiri

Angkara ingin ikut trend atau iri dengan kenalan
, ada pasangan yang mungkin mahukan majlis besar namun tidak melihat kemampuan diri dan terpaksa membuat pinjaman atau gadaian. Kami tidak kata perkara ini salah, cuma ia akan membebankan diri anda kelak!

#3. Gabung majlis di satu tempat

Cara simpan duit yang seterusnya adalah anda dan pasangan mungkin tidak perlu buat majlis di dua tempat berbeza sebaliknya menggabungkan ia di satu tempat sama – dua dalam satu.

Fikirkan lokasi yang
mudah untuk ahli keluarga dan sahabat-handai
 daripada kedua-dua belah pihak untuk bersama dalam satu majlis. Bukan sahaja ia lebih jimat, malah sudah tentu bakal jadi lebih meriah.

Baca lagi artikel berkaitan:

Perkahwinan: Adakah Anda Benar-benar Bersedia Menempuhi Fasa Baru Kehidupan?

Adakah Ibu Bapa Perlu Campur Tangan Dalam Konflik Perkahwinan Anak-anak?

Hubungan Perkahwinan, Kenapa Sukar Untuk Dikekalkan?

#4. Simpan duit dari awal lagi

Siapa kata anda perlu tunggu sehingga berjumpa pasangan tepat untuk mula menabung? Ia perlu dimulakan dari awal yakni ketika anda berada di usia remaja atau awal dewasa lagi.

Anda bukan sahaja boleh menyimpan di bank
, malah banyak lagi pelaburan unit atau saham yang boleh anda ceburi. Dengan ini, individu akan dapat lebih bersedia dengan lebih awal.

#5. Ia bukan beban satu individu

Dalam pada itu, anda juga perlu tahu bahawa belanja perkahwinan itu bukan beban satu individu sahaja tidak kira lelaki atau wanita kerana kalian harus bekerjasama untuk berkahwin.

Mungkin akan jadi lebih mudah dan cepat jika tabungan itu disimpan bersama dengan pasangan. Dalam masa yang sama, ia juga dapat jadi
 latihan untuk anda berdua lebih bertoleransi
.

Cara simpan duit kahwin #6. Fokus

Fokus di sini bermaksud anda dan pasangan perlu menanam azam serta tekad dengan hanya fokus pada satu perkara yakni perkahwinan. Bermakna, cuba untuk tidak lari daripada agenda kalian.

Misal kata, anda ada lebih pendapatan pada bulan ini dan ada pilihan untuk menabung untuk perkahwinan atau
berbelanja di gedung beli-belah
, anda tahu yang mana satu keutamaan, bukan?

#7. Elak pinjaman dan gadaian

Memang benar bahawa perkahwinan itu menjadikan anda raja dan ratu sehari, namun itu bukan lesen untuk anda menghabiskan semua simpanan anda itu dalam masa satu hari sahaja.

Hakikatnya, apa yang lebih penting
 adalah kehidupan selepas berkahwin
. Anda masih perlu duit untuk perabot rumah, barang dapur dan bermacam lagi perbelanjaan untuk meneruskan hidup berkeluarga.

Konklusinya, apa yang penting dalam usaha cara simpan duit kahwin bukan sahaja berapa yang perlu dikumpulkan, malah apa dan bagaimana ia perlu dibelanjakan. Ia penting agar kesihatan mental dan fizikal anda sentiasa dalam kondisi yang baik!


Penyakit Jantung Kongenital

Ingin tahu apa itu penyakit jantung kongenital pada anak dan juga orang dewasa? Teruskan membaca artikel ini kerana kami akan huraikan satu-persatu mengenai definisi, simptom, punca, faktor risiko, diagnosis dan rawatan, serta cara pencegahannya.

Untuk mendapatkan lebih banyak info tentang Kesihatan Jantung, sila dapatkannya
di sini.

Definisi

Apa itu penyakit jantung kongenital?

Penyakit jantung kongenital (
Congenital Heart Disease
 – CHD) adalah
masalah pada struktur jantung yang wujud sejak dilahirkan.

Penyakit ini boleh menggambarkan beberapa masalah yang berbeza yang mempengaruhi jantung. Ia merupakan jenis kecacatan kelahiran yang paling lazim.

 CHD menyebabkan lebih banyak kematian dalam tahun pertama kehidupan berbanding sebarang kecacatan kelahiran yang lain.

Walaupun ini boleh menjadi keadaan yang sangat serius, kebanyakannya boleh dirawat dengan pembedahan. Dalam sesetengah kes, doktor boleh menemui masalah ini sejak kehamilan.

Anda mungkin tidak akan menzahirkan apa-apa simptom sehinggalah dewasa, atau mungkin tiada simptom sama sekali.

Apakah kebarangkaliannya?

Penyakit jantung kongenital boleh menjejaskan pesakit pada mana-mana lapisan umur. Ia boleh diuruskan dengan mengurangkan faktor risiko bagi anda dan bayi anda.

Jadi bagi mengurangkan risiko dan merawat penyakit jantung kongenital pada anak dan orang dewasa, sila berbincang dengan doktor anda untuk mendapatkan maklumat lanjut.

Simptom

Apakah simptom sakit jantung kongenital?

Penyakit jantung kongenital selalunya dikesan semasa ujian ultrabunyi kehamilan. Sekiranya doktor anda mendengar denyutan jantung yang tidak normal sebagai contoh, mereka mungkin akan menyiasat isu ini selanjutnya dengan melakukan ujian tertentu.

Ini termasuk ekokardiogram, imbasan x-ray dada, atau imbasan MRI. Sekiranya diagnosis dibuat, doktor anda akan memastikan pakar-pakar yang bersesuaian bersedia semasa proses bersalin.

Dalam sesetengah kes, simptom-simptom kecacatan jantung kongenital mungkin tidak muncul sehingga beberapa ketika selepas kelahiran. Bayi yang baru lahir dengan kecacatan jantung mungkin mengalami:

Bibir, kulit, jari tangan dan kaki yang biru

Sesak nafas atau masalah bernafas

Kesukaran makan

Berat lahir rendah

Sakit dada

Pertumbuhan yang lambat

Dalam kes lain, simptom kecacatan jantung kongenital mungkin tidak muncul sehingga bertahun-tahun selepas lahir. Apabila simptom telah berkembang, ia mungkin meliputi:

Irama jantung yang tidak normal

Pening

Masalah pernafasan

Pengsan

Pembengkakan

Keletihan

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang apa-apa simptom, sila berjumpa dengan doktor anda.

Bila saya harus berjumpa doktor?

Jika bayi anda mempunyai sebarang tanda atau simptom yang disenaraikan di atas atau anda mempunyai sebarang pertanyaan, sila berunding dengan doktor anda.

Tubuh setiap orang bertindak secara berbeza. Jadi, adalah dinasihatkan untuk anda membincangkan dengan doktor tentang apa yang terbaik untuk keadaan anda dan bayi.

Punca

Apakah punca penyakit jantung kongenital pada anak?

Penyakit jantung kongenital berlaku akibat masalah pada perkembangan awal dalam struktur jantung.

Kecacatan biasanya mengganggu aliran darah yang normal melalui jantung, yang mungkin akan menjejaskan pernafasan.

Para pengkaji masih tidak pasti
mengapa jantung tersebut gagal berkembang
 dengan betul. Walau bagaimanapun, terdapat faktor risiko tertentu yang boleh diperhatikan oleh ahli keluarga.

Faktor-faktor Risiko

Apakah yang meningkatkan risiko saya kepada penyakit jantung kongenital?

Terdapat banyak faktor risiko bagi jantung kongenital, seperti:

Masalah kecacatan jantung boleh berada dalam jalur keturunan keluarga

Masalah pada gen atau kromosom pada kanak-kanak, seperti sindrom Down

Mengambil
beberapa ubat preskripsi tertentu semasa kehamilan
 boleh meletakkan bayi pada risiko yang lebih tinggi untuk kecacatan jantung

Menggunakan alkohol atau dadah yang haram semasa mengandung dapat
meningkatkan risiko anak mengalami kecacatan jantung

Ibu yang mengalami jangkitan virus semasa trimester pertama kehamilan lebih cenderung untuk melahirkan anak dengan kecacatan jantung

Peningkatan paras gula darah, seperti diabetes, boleh menjejaskan perkembangan kanak-kanak

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit didiagnosis?

Doktor mungkin akan menemui beberapa masalah sebelum bayi dilahirkan. Masalah lain pula mungkin dikesan selepas lahir, semasa di alam kanak-kanak, atau
setelah dewasa.

Doktor akan mendengar degupan jantung untuk memeriksa tahap kesihatan pesakit. Jika doktor mendengar bunyi desiran jantung atau apa-apa bunyi yang luar biasa, beliau mungkin akan mengarahkan lebih banyak ujian dilaksanakan, seperti:

Ekokardiogram: Sejenis
ujian ultrabunyi yang berupaya mengambil gambar jantung.
Terdapat pelbagai jenis, sila berbincang dengan doktor anda untuk maklumat lanjut

Pengkateteran jantung: Doktor akan melalukan tiub yang sangat nipis dan fleksibel (dipanggil kateter) melalui saluran darah di lengan atau kaki untuk mencapai pembuluh darah jantung anda. Dia kemudiannya akan meletakkan pewarna melalui kateter tersebut lalu menggunakan video x-ray untuk melihat di dalam jantung

Imbasan x-ray dada: Ini boleh menunjukkan tanda-tanda kegagalan jantung

Elektrokardiogram (ECG atau EKG): Ini akan mengukur aktiviti elektrik jantung

MRI: Imbasan yang membolehkan doktor melihat struktur jantung

Bagaimana pesakit dirawat?

Rawatan bagi kecacatan jantung kongenital bergantung kepada jenis dan keparahan kecacatan. Sesetengah bayi mempunyai kecacatan jantung yang ringan yang boleh sembuh sendiri dengan masa.

Yang lain pula mungkin mempunyai kecacatan teruk yang memerlukan rawatan lanjut. Dalam kes ini, rawatan mungkin termasuk yang berikut:

Ubat-ubatan: Terdapat pelbagai ubat yang boleh membantu jantung untuk bekerja dengan lebih cekap. Ada juga ubat yang digunakan untuk mengelakkan pembekuan darah daripada terbentuk atau mengawal degupan jantung yang tidak teratur

Peranti jantung boleh implan: Beberapa komplikasi yang berkaitan dengan kecacatan jantung kongenital boleh dicegah dengan penggunaan alat tertentu, termasuk alat perentak jantung dan defibrilator kardioverter boleh implan (ICDs). Alat perentak jantung boleh membantu mengawal kadar denyutan jantung yang tidak normal, dan ICD boleh membetulkan degupan jantung tidak teratur yang mengancam nyawa

Prosedur pengkateteran: Teknik pengkatateran membenarkan doktor memperbaiki kecacatan jantung kongenital tanpa pembedahan secara langsung pada dada dan jantung. Semasa prosedur ini, doktor akan memasukkan tiub nipis ke dalam urat di kaki dan melalukannya sehingga ke jantung. Apabila kateter berada di kedudukan yang betul, doktor akan menggunakan alat-alat kecil yang dilalukan melalui kateter untuk membetulkan kecacatan

Pembedahan
 jantung terbuka: Pembedahan jenis ini mungkin diperlukan jika prosedur pengkateteran tidak mencukupi untuk membaiki kecacatan jantung kongenital. Pakar bedah boleh melakukan pembedahan jantung terbuka untuk menutup lubang di dalam jantung, memperbaiki injap jantung, atau melebarkan saluran darah

Pemindahan jantung: Dalam kes-kes yang jarang berlaku di mana kecacatan jantung kongenital terlalu kompleks untuk diperbaiki, pemindahan jantung mungkin diperlukan. Semasa prosedur ini, jantung kanak-kanak akan digantikan dengan jantung yang sihat daripada penderma

Pencegahan

Apakah perubahan gaya hidup dan rawatan sampingan yang boleh saya ambil untuk menangani penyakit jantung kongenital?

Gaya hidup dan kaedah pengubatan sampingan yang berikut mungkin membantu anda menangani penyakit jantung kongenital:

Jika anda merancang untuk hamil, berbincanglah dengan doktor anda mengenai sebarang ubat preskripsi atau belian kaunter yang anda boleh ambil

Jika anda menghidap diabetes, pastikan tahap gula darah anda terkawal sebelum mengandung. Penting juga untuk anda bekerjasama dengan doktor bagi menguruskan penyakit semasa mengandung

Jika anda tidak diberi vaksin terhadap rubela, atau demam campak Jerman, elakkan sebarang pendedahan terhadap penyakit itu dan bercakap dengan doktor anda mengenai pilihan pencegahan

Jika anda mempunyai sejarah keluarga terhadap kecacatan jantung kongenital, rujuk kepada doktor anda tentang pemeriksaan genetik. Gen tertentu boleh menyumbang kepada perkembangan jantung yang tidak normal

Elakkan minum alkohol dan menggunakan dadah haram semasa mengandung

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Bisul Paru-paru (lung abcess)

Definisi

Apa itu Bisul Paru-paru (lung abcess)?

isul paru-paru ialah jangkitan pada paru-paru. Penyakit ini menyebabkan pembengkakan nanah, kematian tisu paru-paru dan pembentukan kaviti yang mengandungi sisa tisu mati (necrosis debris) atau diterjemahkan dengan jangkitan mikrob. Pembentukan pelbagai bisul boleh menyebabkan pneumonia atau kematian tisu paru-paru (lung necrosis).

Apakah kebarangkalian Bisul Paru-paru (lung abcess)?

Penyakit ini boleh berlaku pada mana-mana usia. Bagaimanapun, mereka yang berusia 60 tahun ke atas terdedah kepada risiko yang lebih tinggi untuk mengalami bisul paru-paru. Anda boleh mengelak dari penyakit ini dengan mengurangkan faktor risiko. Sila rujuk nasihat doktor untuk maklumat lebih lanjut.

Simptom-simptom

Apakah simptom-simptom Bisul Paru-paru (lung abcess)?

Gejala-gejala bisul paru-paru biasanya muncul sekitar beberapa minggu hingga beberapa bulan, antaranya termasuk demam, menggigil, berpeluh, batuk, dan air liur berbau kurang menyenangkan. Pesakit sering mengalami keletihan, merasa lemah, hilang selera makan, dan berat badan berkurangan. Kadangkala terjadi air liur berdarah dan sakit dada yang menjadi teruk selepas batuk atau pernafsan yang dalam. Pesakit boleh mengalami denyutan jangtung yang laju, sesak nafas, mendesah (wheezing) dan paru-paru berair (pleural effusion).

Mungkin akan ada beberapa gejala dan tanda yang tidak disebut di sini. Sekiranya anda ada sebarang persoalan, ajukan terus kepada doktor.

Bila saya harus berjumpa doktor?

Sekiranya anda mengalami tanda dan gejala yang dinyatakan di atas atau mempunyai soalan yang berkaitan, sila rujuk terus pada doktor. Status dan keadaaan mungkin berlainan untuk setiap orang. Sentiasalah berbincang dengan doktor untuk menentukan kaedah diagnostik, rawatan dan pengubatan yang terbaik untuk anda.

Punca

Apakah Punca Bisul Paru-paru (lung abcess)?

Penyedutan masuk atau menelan bahan asing ialah penyebab utama pembentukan bisul paru-paru. Bahan asing terdiri dari makanan, minuman, muntah, atau rembesan dari mulut yang boleh disedut masuk. Bengkak, pneumonia dan pembentukan bisul (abcess) mungkin berlaku dalam 7-14 hari. Strok, gila babi (epilepsy), penyalahgunaan dadah, alkohol dan penyakit gigi, emphysema, kanser paru-paru dan gangguan esophageal boleh mengakibatkan kemasukan bahan asing dalam paru-paru.

Bakteria yang mengakibatkan bisul paru-paru biasanya dari jenis anaerobik (tidak memerlukan oksigen untuk hidup) dan masuk melalui mulut. Organisma mikro seperti parasit dan kulat juga boleh menyebabkan jangkitan paru-paru seterusnya mengakibatkan pembentukan bisul.

Faktor-faktor Risiko

Apakah yang meningkatkan risiko saya kepada Bisul Paru-paru (lung abcess)?

Faktor-faktor ini boleh meningkatakn risiko bisul paru-paru. Antaranya:

Penggunaan alkohol (alkoholisme);

Penyalahgunaan dadah;

Mengalami masalah kesihatan lain seperti strok, gila babi (epilepsi), dan penyakit periondontal, emphysema, kanser paru-paru dan masalah esophageal (sekitar esofagus).

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Bisul Paru-paru (lung abcess) didiagnosis?

Doktor akan mendiagnos berdasarkan simptom serta X-ray pada bahagian dada. Doktor mungkim memerlukan tomografi bahagian dada untuk memeriksa bisul. Ujian darah dan air liur boleh membantu untuk mengenalpasti bakteria atau organisma mikro yang menyebabkan bisul. Doktor mungkin memerlukan bronkoskopi (bronchoscopy) untuk menolak kemungkinan kanser paru-paru sekiranya ada tanda bahan menghalang laluan angin.

Bagaimana pesakit Bisul Paru-paru (lung abcess) dirawat?

Mula-mula, doktor akan membuang organisma mikro yang mengakibatkan bisul paru-paru. Kemudian doktor akan merawak penyakit yang menjadi punca bisul seperti epilepsi, alkoholisme, penjagaan kebersihan oral (mulut) yang buruk atau strok.

Kebanyakan pesakit memerlukan kemasukan cecair dalam saluran darah (intravenous) dan pengambilan antibiotik secara oral selama 4-6 minggu. 95% daripada penyakit dapat disembuhkan, namun rawatan adalah bergantung kepada punca penyakit.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Bisul Paru-paru (lung abcess)?

Gaya hidup serta pengubatan sampingan berikut juga boleh membantu anda berhadapan dengan bisul paru-paru:

Mengambil semua antibiotik yang dipreskripsi

Hubungi doktor sekiranya anda mempunyai masalah epilepsi, sakit ketika menelan, makanan tersekat ketika ditelan, atau demam yang berterusan lebih dari 7 hari selepas pengambilan antibiotik.

Hubungi doktor sekirnya anda mempunyai masalah berkaitan alkohol atau dadah.

Nyatakan pada doktor sekiranya anda mengalami gejala seperti sakit dada yang berulang, demam atau batuk darah atau masalah dengan ubatan (ruam, cirit birit, lidah kembang, mendesah atau nafas singkat).

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Manfaat Madu Buat Ibu Hamil yang Anda Perlu Tahu

Umum mengetahui bahawa madu sememangnya merupakan “superfood’’ yang sangat bagus untuk tubuh badan manusia. Madu juga sebenarnya sangat bermanfaat jika ia diambil oleh ibu yang sedang hamil. Ikuti artikel ini untuk mengetahui mengenai manfaat madu buat ibu hamil dengan lebih lanjut.

Adakah madu boleh diambil oleh ibu hamil?

Sebelum itu, kita perlu tahu terlebih dahulu jika ia selamat diambil oleh ibu hamil atau tidak. Ini ekoran ada pendapat yang mengatakan ia sebenarnya tidak selamat untuk mereka. Sebenarnya, ia adalah selamat untuk ibu hamil dan juga bayi dalam kandungan. Namun begitu, anda masih perlu berhati-hati kerana madu masih boleh mengandungi bakteria yang boleh mengakibatkan botulisme kepada bayi.

Oleh itu, anda perlu lebih peka dan berhati-hati sebelum mengambil madu. Caranya, anda perlu memastikan bahawa madu tersebut telah melalui proses pempasteuran sama seperti susu. Proses ini dilakukan dengan memanaskan madu sehingga 161 darjah F untuk 15 hingga 30 saat dan kemudian disejukkan serta mata untuk membunuh bakteria yang terdapat dalam madu.

Apakah manfaat madu buat ibu hamil?

1. Meningkatkan sistem imun

Antibakteria dan antioksidan yang terdapat dalam madu mampu meningkatkan sistem imun badan. Ia juga sangat membantu dalam merawat luka kemalangan atau kebakaran yang tidak serius dengan meneutralkan asid perut.

2. Mengatasi imsomnia

Sama seperti susu, madu juga dapat membantu memberikan hipnotik untuk mengatasi imsomnia. Caranya, hanya minum satu sudu madu sebelum waktu tidur dan lihat kesannya.

3. Melegakan penyakit

Madu mengandungi antivirus yang berupaya melawan virus penyebab kepada penyakit seperti demam dan batuk. Selain melawannya, ia juga dapat membantu merawat sakit tekak dan ulser mulut yang berlaku disebabkan jangkitan virus. Disebabkan ibu hamil adalah lebih lemah ketika hamil, mengambil madu merupakan salah satu cara untuk melindungi diri secara semula jadi.

4. Memperbaiki kondisi kulit kepala

Selain melawan penyakit, madu juga mampu membantu memperbaiki kondisi kulit kepala yang berminyak dan mempunyai masalah kelemumur. Caranya, hanya sapukan ia pada kulit kepala dan rambut kemudian bilaskan dengan air.

5. Mengurangkan alahan

Ibu yang sedang hamil pasti akan mengalami alahan yang spesifik seperti alahan debunga. Menurut kajian, madu mampu membantu ibu hamil mengurangkan alahan kerana ia juga mengandungi debunga. Jika diambil dengan kerap, tubuh badan akan menghasilkan imunisasi terhadapnya.

Namun begitu, terdapat juga beberapa mudarat di sebalik manfaat madu yang telah disenaraikan. Anda perlu tahu bahawa mengambil madu semasa hamil mungkin akan mendatangkan kesan sampingan jangka masa panjang yang tidak disedari. Antaranya:

Mengganggu ritma jantung sama ada melajukan atau memperlahankannya

Memberi kesan kepada kandungan gula dalam darah

Meningkatkan risiko botulisme kepada bayi dalam kandungan

Oleh itu, anda sebagai ibu yang sedang hamil perlu lebih berhati-hati ketika mengambil madu. Paling penting, jika anda masih mahu mengambil madu pastikan ia adalah asli dan bukannya tiruan kerana yang tiruan mengandungi pelbagai bahan kimia yang mampu menjejaskan anda dan bayi dalam kandungan.

Hello Health Group
 tidak menyediakan nasihat perubatan, diagnosis, atau rawatan.

Baca juga:

10 Makanan Ibu Hamil Perlu Ambil Jika Mahu Kulit Bayi Cerah dan Bersih

Makanan yang Perlu Ibu Hamil Elak semasa Bercuti

Makanan Baik untuk Ibu Hamil Kekal Hidrat semasa Musim Panas


Bila Waktu Sesuai Sunat Anak Lelaki, Ketika Bayi Atau Tunggu Besar Sikit?

Sunat bayi lelaki sudah menjadi kewajipan dalam budaya masyarakat Melayu beragama Islam di Malaysia. Namun, amalan sunat anak lelaki ini tidak lebih daripada sekadar memenuhi tuntutan agama dan juga budaya.

Persoalannya, adakah amalan sunat bayi lelaki ini benar-benar bermanfaat?

Untuk mendapatkan lebih banyak info berkenaan Keibubapaan, anda boleh klik
di sini
.

Ini yang dimaksudkan dengan sunat bayi lelaki

Sunat atau khatan
 bermaksud satu prosedur yang dilakukan bagi membuang kulit kulup yang terdapat pada kepala zakar bayi lelaki.

Apabila kulit kulup ini dibuang, maka bahagian hujung kepala zakar akan terdedah.

Di negara-negara Amerika Selatan, kebanyakan bayi lelaki akan disunat dalam tempoh 10 hari pertama selepas kelahiran.

Biasanya, ia hanya akan dilakukan dalam masa 48 jam sahaja selepas dilahirkan.

Manakala dalam budaya masyarakat Melayu, amalan sunat bagi lelaki lebih kerap dilakukan apabila mereka sudah mula mencapai umur kanak-kanak.

Apakah hukum mengkhatankan bayi lelaki?

Dalam Islam, hukum sunat bayi lelaki ini sebenarnya bergantung kepada mazhab yang menjadi pegangan sesuatu masyarakat atau negara.

Majoriti penduduk Islam di Malaysia berpegang kepada Mazhab Syafie, oleh itu kita boleh melihat hukum mengkhatankan bayi lelaki ini dari sudut pandangan yang telah ditetapkan oleh mazhab ini.

Dalam Mazhab Syafie,
hukum berkhatan adalah wajib
 bagi kedua-dua lelaki dan juga perempuan.

Disunatkan untuk mengkhatankan bayi pada hari ketujuh kelahirannya.

Namun, ia mestilah melihat kepada tubuh atau keadaan fizikal bayi tersebut sebelum dia disunatkan agar tidak menyebabkan sebarang kesan buruk akibat daripada prosedur bersunat.

Dalam budaya masyarakat Melayu, biasanya sesuatu kenduri atau majlis kecil-kecilan akan dilakukan bagi menyambut hari berkhatan anak mereka.

Kenduri yang dianjurkan ini lebih bersifat kepada kenduri kesyukuran.

Amalan melakukan kenduri ini hanyalah satu amalan budaya masyarakat sahaja, dan bukanlah satu kewajipan dalam Islam.

Walaupun bukan satu kewajipan, ia merupakan satu usaha yang agak baik kerana kita bersedekah dengan cara memberi makan kepada orang lain.

Umur yang sesuai untuk sunat bayi lelaki

Untuk pengetahuan anda,
sunat anak lelaki ini boleh dilakukan pada bila-bila masa sahaja.

Ini bermaksud, anak anda boleh disunatkan tanpa mengira tahap umur mereka.

Di negara-negara Amerika Selatan atau Latin, sunat bayi lelaki biasa dilakukan sejurus selepas kelahiran si manja.

Namun, memandangkan proses berkhatan ini sedikit menyakitkan, bayi akan diberikan dengan bius setempat (
local anesthetic
) untuk memberikan rasa kebas pada bahagian kulup yang akan dibuang.

Bayi masih berada dalam keadaan sedar kerana bius yang diberikan hanya diletakkan di kawasan yang hendak dibuang.

Jika anda mahu mengkhatankan anak anda apabila mereka sudah agak dewasa, ia juga boleh dilakukan.

Namun memandangkan anak anda sudah agak dewasa dan lebih sedar berkenaan alat kelamin mereka, maka mereka mungkin akan mengalami kesan psikologi berkenaan prosedur berkhatan yang menyebabkan mereka berasa agak takut untuk menjalaninya.

Kebaikan sunat anak lelaki

Tahukah anda, ada beberapa manfaat atau kebaikan jika anda
mengkhatankan anak lelaki anda
 sewaktu mereka masih bayi.

Antara kelebihan tersebut ialah memudahkan
proses pembersihan kemaluan bayi
.

Apabila bayi lelaki anda telah disunatkan, zakar mereka akan menjadi lebih mudah untuk dibersihkan.

Ini boleh membantu mengurangkan risiko jangkitan yang disebabkan oleh bakteria.

Selain itu, amalan berkhatan bayi lelaki boleh mengurangkan risiko jangkitan saluran kencing (UTI) sehingga 90%.

Amalan berkhatan bayi juga boleh mengurangkan kejadian balanitis, iaitu sejenis jangkitan pada kelenjar atau kepala zakar.

Risiko untuk mengalami jangkitan pada kulit kulup atau posthitis akan semakin berkurangan.

Jangan terkejut jika amalan bersunat bayi juga boleh mengelakkan kejadian phimosis, iaitu keadaan di mana kulup tidak boleh ditarik yang menyebabkan kepala zakar menjadi ‘tercekik’.

Selain itu, apabila bayi ini sudah semakin membesar dan meningkat dewasa, berkhatan juga boleh memberikan beberapa kebaikan lain.

Antaranya:

Mengurangkan risiko berlakunya kanser zakar

Mengurangkan kejadian iritasi, keradangan dan jangkitan lain pada zakar

Mengurangkan risiko mendapat
penyakit jangkitan kelamin (STD)

Cara berpantang selepas sunat anak lelaki

Bayi atau kanak-kanak yang telah berkhatan masih perlu menjalani beberapa pantang untuk memastikan mereka cepat sembuh dan tidak mengalami masalah lain.

Antara perkara yang perlu diberikan perhatian oleh ibu bapa ialah:

Pastikan mereka berehat sepanjang tempoh berpantang. Elakkan anak anda terlibat dengan sebarang aktiviti fizikal yang bersifat kasar atau lasak seperti menaiki basikal atau membonceng motosikal

Pastikan
hujung kepala zakar
 sentiasa berada dalam keadaan yang kering dan bersih. Bengkak pada peringkat awal sejurus selepas prosedur bersunat akan
kembali surut dalam beberapa hari
. Jadi, ingat, bayi anda mungkin memerlukan sekurang-kurangnya tujuh hingga 10 hari untuk sembuh dengan baik

Berikan anak anda (kanak-kanak sahaja) ubat tahan sakit seperti paracetamol jika perlu

Kesimpulan

Secara umumnya, sunat anak lelaki memberikan banyak manfaat kepada si kecil anda.

Sunat bayi lelaki merupakan satu perkara yang wajib dalam agama Islam. Oleh itu, anda sudah boleh mula merancang bilakah mahu mengkhatankan anak anda.

Dengan teknologi perubatan moden, ibu bapa tidak perlu berasa risau atau ragu-ragu untuk mengkhatankan bayi lelaki lebih awal daripada biasa.


Penjagaan Bayi 30 Bulan

Pembesaran & Tingkah Laku

Apa yang patut anak saya lakukan semasa tempoh ini?

Anda tidak akan boleh menjangkakan tingkah laku anak anda pada waktu ini. Sebagai contoh, anak anda yang akhirnya berjaya tidur dengan tenang sepanjang malam mula bangun dan pergi ke katil anda pada jam 3 pagi atau anak yang sentiasa patuh menjadi marah, degil dan tidak dapat dikawal. Atau pun, anak yang sudah pandai membuang air di tandas tiba-tiba terkencing di dalam seluar.

Anak anda mempunyai mata dan telinga yang menakjubkan yang boleh mengenal pasti sesuatu perkara dengan teliti. Disebabkan dia sedang mempelajari tentang banyak perkara dan pengalaman baru, dia sudah menyesuaikan diri dengan bunyi, warna, saiz relatif dan pergerakan yang anda mungkin tidak biasa. Jangan terkejut jika mendengar dia berkata “kucing yang mengiau” atau “kasut biru saya.”

Anda akan menyedari beberapa perubahan di dalam contengannya. Apabila kanak-kanak kali pertama belajar menconteng di atas kertas (sekitar umur 12 ke 15 bulan), mereka hanya mampu melakukan garisan lurus dan beralun dengan hampir semua pergerakan tangan mereka dari pergelangan tangan. Sekitar umur 2 tahun setengah, jari kanak-kanak prasekolah menjadi semakin cekap. Anak anda kini boleh memegang krayon antara ibu jarinya dan jari-jari yang lain. Ini memberikannya kawalan yang lebih baik dan beberapa bentuk akan mula kelihatan di atas kertas: orang lidi, pokok, rumah.

Apa yang patut anak saya bersedia lakukan?

Cuba kawal keinginan untuk mentertawakan sebutan dan kesalahan anak anda. Berbanding membetulkan kesalahan tersebut, anda boleh menyebut semula perkataan tersebut kepada anak anda dengan cara yang betul tanpa menyebutkan perbezaannya.

Anda mungkin sedang mencari cara terbaik untuk menerapkan disipilin. Tetapi jangan gunakan cara ini: jangan ambil mainan kegemaran anak anda seperti patung kegemaran sebagai hukuman. Mainan tersebut adalah satu simbol diri anda yang bermakna dan merupakan sumber ketenangan bagi anak anda. Tidak kira betapa anda sedang marah atau apa pun yang anda ingin ajarkan, jangan libatkan sesuatu yang menjadi pusat keselesaan anak anda.

Berikan anak anda peluang menggunakan bahan-bahan seni. Sediakan jenis-jenis yang berbeza: krayon, pensil, pensil warna, pen marker, kapur, cat air dan tanah liat. Jangan terlalu fokuskan pada bentuk seni tersebut; anak anda sedang fokuskan tentang aspek bagaimana.

Temu Janji Doktor

Apa yang patut berlaku kepada anak saya semasa menemui doktor?

Anda tidak harus membandingkan anak anda dengan kawan-kawannya kerana setiap kanak-kanak membesar secara berbeza. Jika dia mempelajari perkataan, skil dan konsep baru secara berkala, maka dia dalam keadaan yang baik. Tetapi jika anak anda kelihatan statik atau terkebelakang dalam perkara tertentu, anda harus berbincang dengan doktor jika intervensi diperlukan. Lebih awal lagi baik.

Apa yang harus saya maklumkan kepada doktor?

Bawa anak anda berjumpa doktor serta merta jika anda mempunyai kebimbangan tentang tanda-tanda abnormal pada dirinya. Jalankan ujian darah jika berisiko mengalami anemia atau keracunan plumbum.

Apa yang dijangkakan

Apa yang saya bimbangkan?

Anak anda sepatutnya sudah boleh berjalan, berlari dan memanjat tetapi julat normal bagi skil motor kecil dan besar adalah luas. Sebagai contoh, kanak-kanak yang cepat belajar mungkin mampu berdiri stabil di atas satu kaki, melompat ke depan dan membaling bola menjelas umur ini. Jika anak anda masih gagal melakukan semua ini, sila buat pemeriksaan dengan doktor.


JANGAN Buat 7 Larangan Ini Jika Anda Sudah Insaf Dan Ingin Berhenti Merokok!

Bagi individu yang merokok, cara berhenti merokok bukanlah suatu perkara yang mudah dicari atau dicapai.

Apatah lagi jika merokok itu sudah menjadi kebiasaan buat diri selama bertahun-tahun
.

Dalam usaha untuk menjadi individu bebas rokok, pastinya kita akan berdepan dengan beberapa situasi yang membuatkan kita seakan mahu mengalah dan berputus asa.

Berikut adalah 7 perkara yang tidak patut anda lakukan sekiranya anda berniat untuk ambil tahu cara berhenti merokok:

#1. Jangan hilang sabar

Apabila anda sedang dalam fasa untuk berhenti merokok, sememangnya akan lahir satu kecenderungan untuk berharap bahawa anda akan dapat melakukannya dalam masa tempoh sebulan.

Itu adalah satu perkara yang bagus.

Namun sebenarnya keadaan tidak berfungsi seperti itu.

Berhenti merokok merupakan satu proses
, dan ia mungkin proses yang mungkin mengambil sedikit masa.

Ketika kita berusaha dengan pelbagai cara berhenti merokok, kita sedang dalam usaha untuk meninggalkan satu tabiat yang telah kita lakukan selama bertahun-tahun.

Tenangkan diri dan bersabar.

Yakinkan diri anda bahawa anda mampu melalui proses ini dengan sebaiknya.

Jangan mudah berputus asa!

#2. J
angan sikap negatif

Kajian menunjukkan kebiasaannya seseorang individu mempunyai kira-kira 66,000
pemikiran pada hari-hari tertentu dan dua pertiga daripadanya adalah pemikiran negatif
.

Jadi tidak hairan andainya kita lebih menumpukan tentang perkara negatif kepada diri sendiri.

Mula berikan perhatian pada setiap yang anda fikirkan dan tolak ke tepi pemikiran negatif yang tidak mendatangkan faedah kepada anda.

Jadi yang terbaik untuk diri anda sendiri dan berhenti meratapi hal-hal tidak mungkin dapat anda ubah, seperti tahun-tahun anda merokok dahulu.

Hadapi kegagalan anda berhenti merokok pada masa-masa dahulu sebagai satu pengalaman untuk anda berusaha dengan lebih baik dan bukan satu kegagalan.

Fikirkan semua perubahan positif yang anda sedang lakarkan dalam hidup anda dengan berhenti merokok dan gunakan ia sebagai kekuatan untuk lalui hari-hari anda.

Tegas dengan perubahan yang sedang anda lakukan dan ia pasti akan memudahkan anda untuk amalkan cara berhenti merokok.

#3. Jangan minum alkohol

Ia seperti menjadi kebiasaan,  minum alkohol sambil merokok.

Jangan tergesa-gesa.

Akan tiba masanya untuk anda minum alkohol
 tanpa mencetuskan keinginan untuk merokok.

Tetapi jangan berharap ia boleh berlaku dalam bulan pertama, atau mungkin dalam beberapa bulan pertama.

Kuatkan diri!

Kita semua akan mengalami situasi dan pengalaman yang berbeza dalam proses penyingkiran nikotin ini.

Fokus kepada diri sendiri.

Jika terdapat situasi di mana anda perlu berdepan dengan minuman alkohol, ambil ia sebagai isyarat untuk menguatkan lagi diri anda.

Namun jika anda masih belum kuat, mungkin anda boleh tangguhkan ia dulu.

Tetapi jika ia bukan satu pilihan dan anda menghadapinya, ambil masa dan sediakn rancangan untuk bagaimana anda perlu berdepan dengan situasi tersebut.

#4. Jangan beri tekanan untuk berhenti merokok

Berdepan dengan hari yang buruk itu adalah satu perkara normal.

Elakkan untuk fokus tentang suasana negatif pemikiran anda.

Sebaiknya, lakukan sesuatu yang dapat alihkan perhatian dan mengabaikan perkara negatif itu.

Jika kita menghadapi hari yang teruk, gunakan ia sebagai alasan untuk memanjakan diri anda.

Jika masih tidak berjaya,
berikan diri anda waktu tidur lebih awal dan kebiasaannya
 ia akan berjaya membuatkan anda menjadi 100 peratus lebih baik pada keesokannya.

#5. Jangan malu minta bantuan untuk berhenti merokok

Statistik menunjukkan individu yang dalam proses berhenti merokok dan mendapat sistem sokongan mempunyai kadar kejayaan yang lebih tinggi.

Selain dari sokongan keluarga dan rakan, pertimbangkan untuk menambah beberapa sokongan dalam talian untuk
program berhenti merokok anda
.

Terdapat pelbagai forum tentang cara berhenti merokok yang menawarkan sokongan terbaik boleh didapati dari internet.

#6. Jangan fikir “merokok hanya sebatang’

Apabila sedang dalam proses berhenti, tiada istilah hanya sebatang rokok, kerana rokok itu hadir dalam satu pek.

Jangan mudah mengalah.

Jika anda mengatakan bahawa anda hanya ingin merokok untuk sekali, atau mungkin hanya untuk satu malam, kemungkinan untuk anda kembali menjadi hamba rokok adalah sangat tinggi.

Malah anda mungkin akan merokok lebih dari biasa.

#7. Jangan lupa sebab ingin berhenti merokok

Anda mungkin ingin berhenti merokok disebabkan satu faktor atau mungkin disebabkan beberapa faktor.

Jangan membiarkan masa melalai dan melupakan anda dari sebab untuk anda berhenti.

Sentiasa pastikan diri anda ingat sebab dan mengapa anda ingin dan perlu berhenti merokok.

Berhenti merokok merupakan satu perjalanan yang penuh berliku
.

Beri diri anda ruang dan peluang untuk cuba berhenti dan anda akan dapati ia satu permulaan yang penuh cabaran.

Namun dari hari ke hari, anda pasti akan dapati ia merupakan satu pengalaman yang berharga dan bermanfaat.


Asma

Definisi

Apa itu Asma?

Asma adalah keadaan di mana aliran udara masuk dan keluar dari paru-paru anda adalah terhad disebabkan keradangan di salur udara. Keradangan tersebut menyebabkan otot-otot di sekeliling saluran pernafasan menegang dan mencetuskan beberapa simptom. Ini adalah keadaan kronik yang mengakibatkan nafas yang berdehit secara berulang-ulang, sesak dada, sesak nafas, dan batuk. Tidak ada penawar untuk asma, tetapi berita baiknya adalah ia dapat diurus dan dirawat supaya anda dapat menjalani kehidupan yang normal dan sihat.

Apakah kebarangkalian Asma?

Asma adalah keadaan yang biasa. Dianggarkan 300 juta orang di seluruh dunia menderita sakit asma. Asma memberi kesan kepada orang dari semua peringkat umur, tetapi ia seringkali bermula pada zaman kanak-kanak. Ia boleh diuruskan dengan mengurangkan faktor risiko anda. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Asma?

Simptom-simptom biasa asma adalah:

Batuk kronik. Batuk dari asma sering menjadi lebih buruk pada waktu malam atau awal pagi.

Berdehit. Berdehit adalah bunyi bersiul atau berderit yang berlaku semasa anda bernafas.

Sesak nafas.

Sesak dada yang mana anda merasakan seperti sesuatu menghimpit atau duduk di dada dan mungkin menyebabkan kesakitan.

Masalah sukar tidur kerana batuk atau berdehit.

Kanak-kanak yang mempunyai asma biasanya mempunyai batuk kronik, tetapi gejala lain yang serupa dengan asma pada orang dewasa juga mungkin muncul seperti batuk, berdehit, dan sesak nafas.

Jenis-jenis simptom asma yang anda alami, berapa kerap asma berlaku, dan betapa teruknya ianya berlaku mungkin berubah-ubah mengikut masa. Kadang-kadang simptom yang anda alami hanya menjengkelkan anda. Pada masa yang lain, simptom-simptomnya pula mungkin cukup menyusahkan sehingga menghadkan rutin harian anda.

Bila saya harus berjumpa doktor?

Anda perlu berjumpa dengan doktor apabila anda sejurus selepas anda mengalami simptom-simptom asma supaya ianya tidak menjadi teruk. Simptom yang teruk boleh membawa maut. Sekiranya anda pernah mengalami serangan asma yang mengancam nyawa, anda perlu berjumpa doktor anda untuk rawatan yang sesuai. Dengan rawatan yang betul, simptom-simptom asma dapat dielakkan pada waktu siang dan malam.

Jika anak anda mempunyai satu atau lebih daripada simptom-simptom biasa ini, buat temujanji dengan doktor:

Batuk yang berterusan atau yang menjadi lebih teruk oleh jangkitan virus, berlaku semasa anak anda sedang tidur, atau dicetuskan oleh senaman dan udara yang sejuk.

Bunyi berdehit atau bunyi bersiul apabila anak anda menghembus nafas.

Sesak nafas atau pernafasan yang laju, yang mungkin berkaitan dengan senaman.

Sesak dada (seorang anak kecil mungkin mengatakan bahawa dadanya “sakit’ atau “rasa pelik’).

Keletihan (anak anda mungkin melambatkan atau berhenti bermain).

Masalah menyusu atau mendengus semasa makan (bayi).

Mengelakkan sukan atau aktiviti sosial.

Masalah untuk tidur kerana batuk atau kesukaran bernafas.

Punca

Apakah Punca Asma?

Tiada punca yang diketahui untuk asma. Walau bagaimanapun, ada beberapa faktor pencetus yang boleh membuatkan asma muncul atau bertambah teruk:

Alergen dari habuk, bulu binatang, lipas, kulapuk, dan debunga dari pokok, rumput, dan bunga.

Perengsa seperti asap rokok, pencemaran udara, bahan kimia atau debu di tempat kerja, sebatian dalam produk hiasan rumah, dan semburan (seperti penyembur rambut).

Ubat-ubatan seperti aspirin atau ubat-ubatan anti-radang nonsteroid lain dan penyekat beta tidak memilih

Sulfit dalam makanan dan minuman.

Jangkitan virus saluran nafas atas seperti selesema.

Aktiviti fizikal, termasuk senaman

Faktor-faktor Risiko

Apakah yang meningkatkan risiko saya kepada Asma?

Asma memberi kesan kepada orang dari semua peringkat umur, tetapi seringkali bermula dari zaman kanak-kanak. Gabungan faktor genetik dan pendedahan kepada unsur-unsur tertentu dalam alam sekitar meletakkan orang tertentu berisiko paling tinggi untuk mula mengalami serangan asma buat pertama kali.

Sejarah keluarga: Jika anda mempunyai ibu bapa yang mempunyai asma, anda ada kecenderungan tiga hingga enam kali untuk menghidapi asma berbanding dengan seseorang yang tidak mempunyai ibu bapa yang mempunyai asma

Jangkitan virus saluran nafas: Masalah pernafasan semasa bayi dan semasa zaman kanak-kanak boleh menyebabkan berdehit. Sesetengah kanak-kanak yang mengalami jangkitan virus salur nafas atas, disambung dengan menghidap asma kronik.

Alahan: Memiliki keadaan alahan, seperti dermatitis atopik (ekzema) atau rinitis alahan (demam alergi), adalah faktor risiko untuk menghidap asma.

Pendedahan pekerjaan: Jika anda mempunyai asma, pendedahan kepada unsur-unsur tertentu di tempat kerja boleh menyebabkan gejala asma. Dan, bagi sesetengah orang, pendedahan kepada habuk tertentu (debu industri atau kayu), asap dan wap kimia, dan kulapuk boleh menyebabkan asma bermula buat kali pertama.

Merokok: Asap rokok merengsa saluran udara. Perokok mempunyai risiko asma yang tinggi. Mereka yang ibu mereka merokok semasa hamil atau yang terdedah kepada asap rokok juga lebih cenderung mempunyai asma.

Pencemaran udara: Pendedahan kepada komponen utama asbut (ozon) meninggikan risiko asma. Mereka yang membesar atau tinggal di kawasan bandar mempunyai risiko yang lebih tinggi untuk menghidap asma.

Obesiti: Kanak-kanak dan orang dewasa yang berlebihan berat badan atau obes mempunyai risiko yang lebih tinggi menghisapi asma. Walaupun sebabnya tidak jelas, sesetengah pakar merujuk kepada keradangan gred rendah dalam badan yang berlaku dengan pertambahan berat. Pesakit obes sering menggunakan lebih banyak ubat, mengalami gejala yang lebih teruk dan kurang dapat mengawal asma mereka daripada pesakit yang mempunyai berat badan yang sihat.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Asma didiagnosis?

Asma didiagnosis dengan memeriksa sejarah perubatan dan melakukan ujian pernafasan untuk mengukur berapa baik paru-paru anda berfungsi. Doktor anda akan mendengar pernafasan anda dan mencari tanda-tanda asma atau alahan. Tanda-tanda ini termasuk berdehit, hidung berair atau bengkak laluan nasum, dan keadaan alahan kulit. Ramai orang yang menghidap asma juga mempunyai alahan, jadi doktor anda mungkin melakukan ujian alergi.

Doktor anda juga mungkin menjalankan beberapa ujian untuk menentukan keadaan anda. Tahap keterukan akan menentukan rawatan yang akan anda mulakan. Beberapa ujian biasa termasuk:

Spirometri : Ujian ini mengukur berapa banyak udara yang boleh anda tarik nafas masuk dan hembus keluar. Ia juga mengukur seberapa cepat anda boleh meniup udara keluar.

Ujian bronchoprovocation: Ujian untuk mengukur sensitiviti saluran udara anda.

Ujian untuk menunjukkan sama ada anda mempunyai keadaan kesihatan lain dengan gejala yang sama seperti asma, seperti penyakit refluks, disfungsi pita suara, atau apnea tidur.

Sinar-X dada atau EKG (elektrokardiogram). Ujian ini akan membantu mengetahui sama ada objek asing atau penyakit lain yang mungkin menyebabkan gejala anda.

Bagaimana pesakit Asma dirawat?

Buat masa ini, tiada rawatan untuk asma, tetapi anda boleh menguruskan simptom-simptom asma dengan mengambil ubat dan mengubah gaya hidup anda. Ini termasuk mengambil ubat-ubatan anda seperti yang diarahkan, dan belajar untuk mengelak pencetus yang boleh menyebabkan simptom asma anda.

Dengan mengambil ubat yang betul pada masa yang tepat, anda boleh:

Bernafas dengan baik

Melakukan lebih banyak perkara yang anda ingin lakukan

Mempunyai simptom-simptom asma yang kurang

Ubat-ubatan

Beberapa jenis ubat biasa digunakan untuk diambil setiap hari termasuklah:

Beberapa ubat-ubatan yang biasa digunakan untuk pengambilan harian termasuklah kortikosteroid yang disedut (fluticasone (Flovent Diskus, Flovent HFA), budesonide (Pulmicort Flexhaler), mometasone (Asmanex), ciclesonide (Alvesco), flunisolide (Aerobid), beclomethasone (Qvar) dan lain-lain).

Pengubah leukotriene adalah ubat makan termasuklah montelukast (Singulair), zafirlukast (Accolate) dan zileuton (Zyflo, Zyflo CR)

Ubat pelega cepat atau ubat menyelamat digunakan untuk melegakan dengan cepat dan membuka saluran pernafasan dan melegakan gejala semasa serangan asma yang menaik atau diambil sebelum bersenam jika ditetapkan. Ini termasuk: ubat tindak singkat agonis-beta. Ubat bronkodilator (brong-koh-DIE-lay-tur) ini termasuk albuterol (ProAir HFA, Ventolin HFA, yang lain), levalbuterol (Xopenex HFA) dan pirbuterol (Maxair Autohaler).

Kortikosteroid oral dan intravena mungkin diperlukan untuk asma akut yang menaik atau untuk gejala yang teruk. Contohnya termasuk prednisone dan metilprednisolon.

Ubat sedut

Ubat sedut gabungan mengandungi kortikosteroid yang disedut serta agonis beta tindak lama (LABA). LABA adalah pengawal gejala yang membantu dalam membuka saluran udara anda.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Asma?

Cara hidup dan ubat rumah yang berikut mungkin membantu anda mengatasi asma:

Jika anda hamil, anda mungkin teragak-agak untuk mengambil ubat-ubatan, termasuk untuk asma. Ini boleh menjadi kesilapan untuk kesihatan anda dan bayi anda.

Mengelakkan perkara yang memburukkan asma anda (pencetus asma).

Ambil ubat anda mengikut masa dan habiskan preskripsi anda:

Buat jadual ubat yang menunjukkan apa yang anda perlu ambil dan bila.

Minta bantuan rakan atau ahli keluarga untuk membantu anda mengaturkan “sistem’ anda.

Sambungkan mengambil ubat anda dengan tabiat rutin anda, seperti sebelum atau sesudah makanan tertentu atau apabila anda berus gigi pada waktu pagi atau petang.

Tetapkan penggera untuk berdering.

Gunakan kotak pil mingguan yang mempunyai bahagian untuk setiap hari dan masa berlainan dalam satu hari.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Apa Yang Perlu Dijangkakan Daripada Pakar Psikiatri

Kesihatan mental adalah keadaan kesejahteraan fizikal, mental dan sosial yang lengkap, dan bukan sekadar ketiadaan penyakit atau kelemahan dan jika terganggu, rawatan daripada pakar psikiatri diperlukan.

Untuk mendapatkan penilaian
kesihatan mental yang lebih baik
, kebiasaannya memerlukan bantuan pakar.

Pakar psikiatri adalah bidang perubatan yang melibatkan diagnosis, rawatan dan pencegahan gangguan mental, tingkah laku dan emosi.

Siapa pakar psikiatri?

Psikiatri adalah doktor perubatan yang mendapat kelulusan daripada kolej perubatan dan kemudian pakar dalam bidang psikiatri.

Psikiatri layak untuk mengendalikan masalah psikologi, sama ada melibatkan aspek fizikal atau mental.

Berlawanan dengan kepercayaan umum, psikiatri tidak hanya merawat individu yang ‘gila’ atau ‘tidak waras’.

 Salah faham ini wujud apabila individu yang menderita disebabkan khayalan atau halusinasi merupakan sebahagian kecil daripada kumpulan pesakit psikiatri.

Sedangkan hakikatnya, ramai individu yang berdepan situasi psikiatri sementara yang mungkin mendapat rawatan yang berkesan dari psikiatri, dapat pulih sepenuhnya.

Seseorang individu mungkin berjumpa dengan psikiatri apabila mereka berdepan kesukaran di tempat kerja, perhubungan atau melibatkan masalah kesihatan.

Kebanyakan pesakit mungkin mengalami simptom yang berbeza termasuk
kegelisahan, kesedihan, kekurangan tenaga atau perubahan emosi.

Simptom lain yang mungkin adalah seperti kesukaran untuk tidur, berdepan masalah untuk menumpukan perhatian, atau mengalami masalah berkaitan tabiat pemakanan.

Dalam sesetengah kes, simptom yang dialami mungkin lebih serius dan
melibat halusinasi atau percubaan untuk membunuh diri.

Apa yang boleh dijangkakan dari psikiatri?

Psikiatri boleh menawarkan lingkungan penyelesaian yang pelbagai termasuk berkaitan pengendalian dan rawatan berkaitan masalah mental, emosi dan tingkah laku.

Melalui beberapa sesi terapi dan temu ramah, mereka boleh mengenal pasti faktor dan memberikan pilihan rawatan yang bersesuaian.

Tambahan pula, psikiatri mempunyai latar belakang yang membolehkan mereka menjelaskan tentang risiko dan manfaat perubatan serta potensi berkaitan dengan perubatan yang anda pilih.

Psikiatri boleh menjalankan pemeriksaan fizikal lengkap dan penyelidikan berkaitan untuk menilai sama ada wujudnya faktor fizikal atau ketidakseimbangan kimia yang menjadi mendasari tekanan emosi yang dialami.

 Sekali gus, ini membantu mereka untuk memberikan rawatan yang bersesuaian.

Masalah kesihatan mental yang mungkin boleh didiagnosis dan dirawat oleh psikiatri, termasuk:

masalah kemurungan

Kegelisahan

Kemurungan dan gangguan bipolar

Gangguan personaliti

Fobia

Gangguan pemakanan
 (contohnya, anoreksia dan bulimia)

Gangguan tidur (contohnya, insomnia)

Gangguan seksual

Ketagihan dadah atau alkohol

Kecelaruan obsesif kompulsif (OCD)

Gangguan tekanan selepas trauma (PTSD)

Skizofrenia dan paranoia

Psikiatri juga boleh memberikan galakan psikologi kepada individu yang berdepan keadaan kesihatan fizikal yang lemah.

 Dalam beberapa keadaan, mereka dapat mengesan keadaan pesakit yang perlu dimasukkan ke hospital.

Sebagai kesimpulan, psikiatri dapat merawat pelbagai
masalah gangguan mental
; dari yang ringan sehingga kes kronik.

Kaedah pengendalian mungkin berbeza bergantung kepada pesakit. Kesinambungan rawatan adalah sangat penting dan menghentikan rawatan boleh menyebabkan wujudnya bahaya dan impak negatif.

 Sebahagian daripada perkhidmatan yang ditawarkan pakar psikiatri atau jabatan psikiatri adalah perkhidmatan kesihatan mental setempat yang berterusan kepada pesakit dan memeriksa status kesihatan, memberi ceramah kepada komuniti dan sekolah untuk kesedaran tentang kesihatan mental dan berusaha untuk mengurangkan stigma negatif ke atas kesihatan mental atau
pesakit yang mengalami penyakit mental.

Perkhidmatan ini dikendalikan oleh unit-unit kecil atau klinik dengan matlamat untuk membantu individu mengatasi masalah kesihatan untuk membolehkan mereka berfungsi secara optimum walaupun mengalami masalah kesihatan dan menjadi produktif serta tidak dipencilkan oleh masyarakat.